OBULAMU BWANGE MAZIMA DDALA BULINA AMAKULU ERI KATONDA?\nEnnaku ezimu ensi efaananako olusuku lwa Katonda. Bw'ogolokoka ku makya ne weegolola mu ddirisa, n'otunuulira ebweru ng'akasana nga kamasamasa ku malagala g'emiti. Ebiseera ebimu obulamu bulabika nga bwa muwendo, bw'otunuulira amaaso g'ow'omukwano omwagala ng'akusiibula, bw'owuliriza akayimba akasingira ddala obulungi k'owulira nga kakutuuse mu Mwoyo, bw'olaba okwagala kw'omwana omuto kw'obadde tosuubira.\nNaye ate ennaku endala, ensi n'efuuka ekifo eky'entiisa. Bw'ogolokoka n'osoma omutwe gw'amawulire nga gyogera ku mutemu eyasudde bbomu n'eyonoona ebintu oba n'etta oba n'egyamu omwana amaaso. Ate era n'osoma ku mutemu omulala eyasse abantu ekkumi, amawulire amalala ga njala, amalala ga ntalo zzisabyalo, n'amalala ga musisi. Waliwo ebiseera obutaliimu bwe buyitirira, nga buli kintu tekifaanana bulungi.\nBino byonna bitegeeza ki? Tusobola okutegeera ebikuuno, n'ebikolobero eby'ensi yaffe ey'ekyamagero? Lwaki tuli wano? Obulamu bwange ddala bulina amakulu eri Katonda oba ndi akantu akatono ennyo mu bwaguuga bw'ensi?\n1. KATONDA YATONDA ENSI ETUUKIRIDDE\nKatonda ye mutonzi, omukubi wa pulani, omusiizi w'ebifaananyi ebya buli kintu, okuva ku mmunyeenye okutuuka ku biwawatiro by'ebiwojjolo. Agamba bwati:\n"Katonda yalagira, eggulu ne litondebwa, ebiririmu byonna byakolebwa na kigambo kye\nkubanga yayogera ensi n'ebaawo, yalagira n'enywera." - Zabbuli 33:6-9.\nKatonda yalina kwogera bwogezi olwo ebintu byonna byagondera kye yali ayagala.\n2. ENNAKU OMUKAAGA MWE YATONDERA ENSI YAFFE\n"Kubanga mu nnaku omukaaga Mukama mwe yakolera eggulu n'ensi, ennyanja, n'ebintu byonna ebirimu, n'awummulira ku lunaku olw'omusanvu; Mukama kyeyava aluwa Omukisa olunaku olwa Ssabbiiti, n'alutukuza." - Kuva 20:11.\nKatonda ow'emirembe n'emirembe, omutonzi ow'obuyinza bwonna, yandisobodde okutonda ensi mu ddakika buddakika "ng'akozesa omukka ogw'omukamwa ke." Naye katonda yalondawo ennaku mukaaga - eddakiika omukaaga oba esekendisi mukaaga byandibadde abimala. Essuula esooka mu Bayibuli mu kitabo kya Luberyeberye 1, ennyonnyola ebyo katonda bye yatondanga buli lunaku mu wiiki ey'obutonzi.\nKitonde ki ekisinga obukulu eky'entikko ey'obutonzi, katonda kye yatonda ku lunaku olw'omukaaga?\n"KATONDA N'ATONDA OMUNTU MU NGERI YE, mu ngeri ya Katonda mwe yamutondera: OMUSAJJA N'OMUKAZI BWE YABATONDA." - Luberyeberye 1:27.\nOLUNAKU OLUSOOKA: Obutangavu. Enkola ey'ekiro n'emisana\nOLUNAKU OLW'OKUBIRI: Ebbanga ery'ensi\nOLUNAKU OLW'OKUSATU: Olukalu n'ebimera\nOLUNAKU OLW'OKUNA: Enjuba n'omwezi byalabika\nOLUNAKU OLW'OKUTAANO: Eby'ennyanja era n'ennyonyi\nOLUNAKU OLW'OMUKAAGA: Ensolo ez'oku nsi n'omuntu\nOLUNAKU OLW'OMUSANVU: Ssabbiiti\nKatonda yasalawo okutonda omuntu amufaanana, nga ye kennyini asobola okulowooza, okulumwa, n'okwagala. Buli yatondebwa muntu mu "kifaananyi" kya Katonda.\nEnnaku omukaaga bwe zaggwaako ensi yali ejjudde ebimera era n'ebisolo olwo ne Katonda n'ayanjula ekitundu ekisinga obukulu eky'obutonzi bwe. Okusinziira ku Luberyeberye 2:7. Katonda ayinza byonna yatonda omubiri gwa Adamu ng'agujja mu nfuufu ey'o ku nsi. Bwe kityo Katonda bwe yafuuwa mu nnyindo ze "omukka ogw'obulamu" omuntu n'afuuka "omukka omulamu" - kitegeeza n'aba n'obulamu. Katonda n'atuuma omuntu eyasooka gwe yatonda mu kifaananyi kye Adamu. Ekigambo ekitegeeza nti "omusajja" era n'omukazi eyasooka n'amutuuma Kaawa ekitegeeza "obulamu" (Lub 2:20,3:20). Katonda ow'okwagala yalaba obwetaavu bw'omuntu obw'okubeera n'ow'omukwano.\nNga balamu tebaliiko kamogo okuva mu mukono gwa Katonda, Adamu ne Kaawa bombi baali balaga ekifaananyi kya Katonda. Katonda yandisobodde okukola ebitonde ebiringa Roboti nga bitambula nga bimativu mu lusuku lwa Katonda Adeni era nga buli kiseera byogerera waggulu nga bimutendereza. Naye Katonda yayagala ekisingako awo - enkolagana ey'amazima. Roboti eyinza okuseka, okwogera, ne wankubadde okwoza essowani, naye tezirina kwagala, era tezisobola kwagala.\nKatonda yatutonda mu kifaananyi kye nga tulina obuyinza okulowooza, era n'okweronderawo eky'okukola, okujukira, okutegeera era n'okwagala. Adamu ne Kaawa baali baana ba Katonda era mu ngeri gye tutasobola kukinnyonyola baali ba muwendo gy'ali.\n3. EKIBI KIJJA MU NSI ETUUKIRIDDE\nAdamu ne Kaawa baalina buli kintu kyonna ekisobola okubasanyusa. Baasanyukiranga obulungi obutuukiridde obw'omubiri, obulamu obwebirowozoobutaliimu ndwadde obw'Omwoyo, nga bali mu lusuku olw'amaka gaabwe mu nsi eteriiko kabi (Luberyeberye 2:8; 1:28-31). Katonda yabasuubiza abaana era n'obuyinza okulowooza, okutetenkanya, balyoke bafune essanyu n'okumatizibwa mu mirimu egy'emikono gyabwe (Lub 1:28; 2:15). Baali nga balabagana amaaso n'amaaso n'omutonzi waabwe. Tewaaliwo kweralikirira kwonna, okutya, yadde obulwadde okwonoona ennaku zaabwe ezaali zijjudde essanyu.\nEnsi yafuuka etya ekifo eky'okubonnabona n'emitawaana? Essuula ey'okubiri n'ey'okusatu ey'ekitabo kya Luberyeberye zitutegeeza engeri yonna ekibi gye kyayingira mu nsi yaffe. Nsaba essuula zino ozisome mu kiseera kyo eky'eddembe. Mu bufunze bino by'ebirimu.\nKatonda ng'amaze okutonda ensi etuukiridde omulabe yagya mu lusuku Adeni okukema Adamu ne Kaawa okujeemera omutonzi waabwe. Katonda omulimu gwa Setani ogw'okusikiriza yaguteeka ku muti gumu mu lusuku, "omuti ogw'okumanyanga obulungi n'obubi." Era yalabula abantu ababiri abasooka okwewala omuti ogwo, era n'obutalyanga ku bibala byagwo, bwe kitaba bwe kityo baali ba kufa.\nNaye olunaku lumu Kaawa yatambula n'atuuka okumpi n'omuti ogwali gwabagaanibwa. Omulabe mangu ago yatandikirawo okukola omulimu gwe. Yamugamba nti Katonda yamulimba nti singa alirya ku bibala by'omuti alifa. Naye yali wa kufuuka mugezi nga Katonda yennyini bwali. Eky'ennaku, Kaawa, ate oluvannyuma ne Adamu, abaali bamanyi obulungi bwokka, bakkiriza omulabe Setaani okubasomesa, era ne bakkiriza okulya ku muti ogwabagaanibwa - bwe batyo ne bamenya endagaano yaabwe ey'obwesige n'obuwulize eri Katonda.\nKatonda yali ateeseteese Adamu ne Kaawa "okufuga" ensi eno ng'abawanika b'emirimu gya Katonda gye yatonda (Lub 1:26). Naye kubanga baamenyawo obwesigwa bwabwe eri Katonda, ne balonda Setaani okuba omukulembeze waabwe omuggya, abantu abo baafiirwa obuyinza bwabwe. Mu kiseera kino Setaani akaayanira ensi eno ng'eyiye era agezaako okukola kyonna ky'asobola okufuula abantu abagiriko nga baddu be.\nWaliwo ebiseera bingi lwe twesanga nga ebintu tubikola n'omutima gw'okwerowoozako n'oluusi mu bukambwe naye nga mu mazima ddala si bwe twandyagadde okubikola. Lwaki? Kubanga omulabe oyo Setaani atalabika akola okulemesa abantu mu mpisa zaabwe.\nBw'osoma essuula eya Luberyeberye 3, ojja kukizuula nti ekibi ky'aleetera Adamu ne Kaawa okutya n'okwekweka okuva mu maaso ga Katonda, Ekibi kyayingira mu bitonde byonna. Kyova olaba nga ku bimuli ebirungi kuliko amaggwa. Ettaka awatali mazzi lyonooneka era n'okukola kufuuka omugugu. Endwadde zatandika okutuluma ffena. Obuggya, obulabe, n'omulugube bya yongera ku nnaku y'omuntu. N'ekisingira ddala byonna, awamu ne kibi okufa kwajja.\n4. SITAANI OYO AYONOONA ENSI YAFFE N'EKIBI Y'ANI?\nAgamba bw'ati: "OKUVA KU LUBERYEBERYE YE MUSSI\nKubanga amazima tegaali mu ye. Bw'ayogera obulimba ayogera ekiva mu bibye; kubanga ye mulimba ERA KITAAWE W'OBULIMBA." - Yokana 8:44.\nOkusinziira ku njigiriza ye Yesu, Sitaani ye mutandisi w'ekibi, mu nsi yonna era omussi era omulimba\nTomasi Carlyle, omusajja kalimagezi omungereza omulundi ogumu yatwala Ralph Waldo Emerson mu zimu ku nguudo ezisinga obubi mu London. Bwe baali nga batambula, nga basirise nga bagenda beetegereza obubi obuli mu kibuga; oluvannyuma Carlyle n'abuuza munne nti: "Kaakano okkiririza mu Sitaani?"\n5. KATONDA YATONDA SITAANI?\nNedda! Katonda omulungi teyanditonze Sitaani. Era ne Bayibuli egamba nti Sitaani awamu ne bamalayika be yalimba, baafiirwa ekifo kyabwe mu ggulu ne bajja ku nsi yafe eno.\n"Ne waba OLUTALO MU GGULU. Mikaeri ne bamalayika be nga batabaala okulwana n'ogusota; OGUSOTA NE GULWANA NE BAMALAYIKA baagwo; ne batayinza, SO NE WATALABIKA KIFO KYABWE NATE MU GGULU. N'ogusota ogunene ne gusuulibwa, omusota ogw'edda. Oguyitibwa omulyolyomi era Setaani, omulimba w'ensi zonna; ne gusuulibwa ku nsi, ne bamalayika baagwo ne basuulibwa nagwo." - Kubikkulirwa 12:7-9.\nSetaani yatuuka atya mu ggulu mu kifo ekisooka?\nAgamba bwati: "Wali KERUBI eyafuukibwako amafuta Abikkako: era nze nnakusimba n'okubeera n'obeera ku lusozi lwa Katonda olutukuvu' wali NG'OTUUKIRIDDE MU MAKUBO GO KU LUNAKU KWE WATONDERWA okutuusa OBUTALI BUTUUKIRIVU LWE BWALABIKA MU GGWE." - Ezeekyeri 28:14,15.\nKatonda teyatonda Sitaani, yatonda Lusifa malayika, omu ku bamalayika abakulembera, eyayimiriranga okumpi n'entebe ya Katonda. Naye bwe yaayonoona obutali butukirivu bwasangibwa "mu ye." Yagobebwa mu ggulu, era yeefula nga mukwano gwa Adamu ne Kaawa, naye oluvannyuma ye mulabe w'omuntu asingira ddala obubi.\n6. LUSIFA MALAYIKA ONO OMUTUUKIRIVU LWAKI YAYONOONA?\nAgamba bwati: "NG'OGUDDE OKUVA MU GGULU ggwe emmunyeenye ey'enkya, omwana w'enkya! NG'OTEMEDDWA OKUTUUKA KU TTAKA\noyogera mu mutima gwo nti ndirinnya mu ggulu, ndigulumiza entebe yange okusinga emmunyeenye za Katonda\nNDIFAANANA OYO ALI WAGGULU ENNYO." - Isaaya 14:12-14.\nEkitonde ekyafuuka Sitaani oluberyeberye yali ayitibwa Lusifa ekitegeeza "emmunyeenye ey'enkya" ba "omuntu amasamasa." Mu mutima gwa malayika ono, okwerowoozako n'okwegomba byatandika okutwala ekifo ky'okwagala. Ensigo ey'amalala yamera mu ye n'etwala ekifo kya Katonda.\nLusifa ateekwa okuba nga yakola nnyo okusendasenda ebitonde ebirala eby'omu ggulu. Kyangu okuteebereza Setaani awa ensonga ze nti Katonda yali alina ebintu by'akweka era nti n'amateeka ga Katonda gaali makakali nnyo, era nti Katonda yali mufuzi atabafaako. Yavuma Katonda oyo alina empisa ezinnyonyola okwagala kye kitegeeza.\nOlutalo luno mu ggulu lwaggwaawo lutya?\n"Omutima gwo gwagulumizibwa olw'obulungi bwo\nkusudde wansi." - Ezeekyeri 28:17.\nAmalala gaafuula malayika era omukulu wa bamalayika okuba omulabe oba Setaani. Olw'okukuuma enkola entuufu n'emirembe n'obweggaffu mu ggulu, ye ne bamalayika ekimu eky'okusatu ab'omu ggulu, be yajeemesa, baali balina okugobwa mu ggulu (Kubikkulirwa 12:4,7-9).\n7. ANI AVUNAANYIZIBWA OLW'EKIBI?\nLwaki Katonda teyatonda ekitonde ekitasobola kwonoona? Singa bw'atyo bwe yakola mu kiseera kino tewandibaddewo mutawaana ogw'obubi mu nsi yaffe. Naye Katonda yayagala abantu abaali basobola okubeera n'enkolagana erimu amakulu. "Bw'atyo Katonda n'atonda omuntu mu kifaananyi kye" (Luberyeberye 1:27). Kino kitegeeza nti tuli ba ddembe era tuvunanyizibwa. Tukyasobola okusalawo okwagala Katonda oba okumukuba amabega.\nKatonda, bamalayika awamu n'abantu ab'emirembe gyonna yabawa obuzaaliranwa obw'Omwoyo era n'obuyinza okweronderawo ekituufu.\nAgamba bwati, "Mulonde leero gwe munaawerezanga." - Yoswa 24:15.\nKatonda ayita abantu beyatonda mu kifaananyi kye okulondawo okukola ekituufu kubanga ebirowoozo byabwe bibategeeza nti: "amakubo ga Katonda ge gasinga obulungi." Era n'okukyuka okuva mu bukyamu kubanga ebirowoozo byabwe bibalumiriza nga bibarabula olw'ebyo ebiva mu bujeemu n'ekibi.\nEbitonde byokka ebirina amagezi ag'okulowooza era n'okulondawo eky'okukola bye byokka ebisobola okubeera n'okwagala okutuufu. Katonda yayagala okutonda omuntu oyo asobola okutegeera era n'okusanyukira empisa ze, ng'ali mu ddembe nga tewali mulala amuwaliriza, omuntu oyo n'ayagala Katonda, ate n'aba n'okwagala ne bantu banne. Katonda yayagala nyo okugabana okwagala kwe ekyenkaniddewo era n'atwala n'omutawaana omunene okutonda bamalayika n'abantu abalina obuyinza mu okwesalirawo eky'okukola. Yakimanya nti kyali kisoboka olunaku olumu mu ggulu ekitonde kye okulondawo okugaana okumuwereza. Ne Setaani kye kitonde ekyasooka mu ggulu ne ku nsi okukola okulondawo kuno okw'ekitalo. Omutawaana ogw'ekibi Setaani ye yagutandika (Yokana 8:44, 1 Yokana 3:8).\n8. OMUSALABA GWE GUSOBOLA OKUZIKIRIZA EKIBI\nLwaki Katonda teyazikiriza Lusifa ng'endwadde ye ey'ekibi tenasobola kusaasana? Lusifa yali amaze okusomoza obwenkanya bwa gavumenti ya Katonda. Yali amaze okulimba (abantu) ku bikwata ku Katonda. Singa amangu ago Katonda yazikiriza Lusifa bamalayika banditandise okumuweereza lwa kumutya so si lwa kumwagala. Kino nno kyandibadde nga kijeewo ekigendererwa kya Katonda olubereberye ekyamutondesa ebitonde ebirina obuyinza okweronderawo eky'okukola.\nOmuntu mu mazima ayinza atya okumanya nti ekkubo lya Katonda lye lyali lisingira ddala obulungi? Katonda yawa Lusifa ekiseera okuteeka mu lwatu enkola ye eyo ewakanya eya Katonda. Eno y'ensonga lwaki yafuna omukisa okukema Adamu ne Kaawa.\nEnsi eno yafuuka ekifo awagezesebwa empisa za Setaani n'ez'obwakabaka bwe nga buwakanagana ne mpisa za Katonda n'ez'obwakabaka bwe. Ani mutuufu? Ani gwe tusobola okwesigira ddala. Obulimba bwa Lusifa bwagenda wala ekyenkaniddewo, kubanga kitutte ekiseera kiwanvu ebitonde ebiri mu ggulu ne ku nsi okumatira obubi obwenkola ye bwe buli. Naye ekirivamu ku nkomerero buli muntu agenda kukiraba nti: "empeera y'ekibi kwe kufa" era nti "ekirabo kya Katonda bwe bulamu obutaggwawo mu Kristo Yesu Mukama Waffe" (Balumi 6:23).\nOlwo ebitonde byonna eby'eggulu n'ensi bigenda kukkiriza nti:\n"Bikulu era bya kitalo ebikolwa byo, Mukama Katonda, omuyinza w'ebintu byonna; ga butuukirivu era ga mazima amakubo go, ggwe kabaka ow'emirembe n'emirembe\nkubanga amawanga gonna galijja era galisinziza mu maaso go; kubanga ebikolwa byo eby'obutuukirivu birabise." - Kubikkulirwa 15:3,4.\nNga buli mumtu amaze okutegeera obubi obw'ekibi era n'okuzikiriza okw'amagezi ga Setaani, olwo Katonda lw'alisobola okuzikiriza Setaani n'ekibi. Era agenda kuzikiriza n'abo abagaana ekisa kye n'ebalondawo okwesiba ku Setaani.\nKatonda mutuukirivu, mu kiseera kye kimu ayagala nnyo okumalawo omutawaana ogw'ekibi n'okubonnabona senga nga tumukkiriza okukikola. Naye akyalinda okutuusa lw'anaakikola ku nkola ey'emirembe n'emirembe, era okutuusa lw'anaasobola okukuuma eddembe lyaffe ery'okwesalirawo era aziyize ekibi obutaddayo kulabika omulundi omulala.\nKatonda yasuubiza okuzikiriza ekibi emirembe n'emirembe ng'alongoosa eggulu n'ensi n'omuliro. Naye nga bwe yasuubiza\n"tusubira eggulu eriggya n'ensi empya, obutuukirivu mwe butuula" (2 Petero 3:10,13). Ekibi tekigenda kuddayo mulundi mulala okubonyaabonya ensi. Ebibi ebyava mu kibi bigenda kuba nga bitegeerekeka bulungi olwo okujeemera Katonda kigenda kulabika ng'ekyennyinyalwa emirembe gyonna.\nAni alisobozesa okuzikirira okw'enkomerero okwa Setaani n'ekibi okubeerawo?\nAgamba bwati: "Kale kubanga abaana bagatta omusaayi n'omubiri, era naye yennyini (KRISTO) bw'atyo yagatta ebyo; olw'okufa alyoke azikirize oyo eyalina amaanyi ag'okufa, ye Setaani; era alyoke abawe eddembe abo bonna abali mu buddu obulamu bwabwe bwonna olw'entiisa y'okufa." - Bebulaniya 2:14,15.\nKu musaalaba bamalayika n'ensi endala ezitayoonoonangako zalaba Setaani ne zitegeera ki kyali - omulimba, omussi. Eyo empisa ze entuufu gye zabikkulirwa bwe yawaliriza abantu okutta omwana wa Katonda ataliina musango. Ebitonde byonna eby'omu ggulu lyonna ne ku nsi byalaba obusiru n'obukambwe bw'ekibi bwe buli. Mu bujjuvu, omusaalaba gwabikkula ebigendererwa bya setaani era Katonda bw'alizikiriza Setaani awamu n'abo abagugubidde mu kibi bonna bagenda kukakasa nti Katonda Mutuukirivu.\nOkufa kwa Yesu Kristo ku musaalaba kwayanika mu lwatu eri ebitonde byonna ekigendererwa kya Setaani ekituufu - (Yokana 12:31,32). Ate era omusaalaba gwabikkula Kristo nga bwali - omulokozi w'ensi. E Ggologosa, amaanyi ag'okwagala gavaayo bulambalamba nga goolekedde okwegomba obuyinza. Omusaalaba awatali kubuusabuusa gwakakasa nti okwagala okw'okwewaayo Katonda mw'asinzira mu byonna by'akola okukolagana ne Setaani ne kibi awamu n'abantu abonoonyi abasajja n'abakazi.\nKu musaalaba Kristo yakiraga mu lulimi olutegeerekeka okwagala kwa Katonda okutasosola okwawangulira ddala Setani. Olutalo lwali nti ku Kristo ne ku setaani ani ateekwa okufuga ensi eno. Kino omusaalaba gwa kikakasa emirembe gyonna. Ateekwa kubeera Kristo.\nWali ozuude enkolagana n'omulokozi eyafa okulaga okwagala kwe okutasingika era okutakyuka? Muli okiwulira otya ku muntu eyaggya ku nsi yaffe ng'omuntu era n'afa mu kifo kyo alyoke akulokole okuva mu ebyo ebyava mu kibi? Nsaba mu kiseera kino okoteke ku mutwe gwo weebaze Yesu era omusabe ajje mu gwe, mu bulamu bwo akwetwalire.


Bukedde Online - Omwami w'e Butambala atuuziddwa\nAb'e Lubya balaajanidde Gav't ku mataba\nEyaakayimbulwa e Luzira akomyewo n’akwatagana...\nOMWOGEZI w’e Kibuli, Sheikh Nuhu Muzata Batte asabye Bannabyabufuzi mu ggwanga okuyigira kun kola ya Buganda ey’okukyusa abakulembeze mu buli kiseera ekigere era mu mirembe ekintu kyagamba nti kitumbula enkulakulana.\nOmukubiriza w'olukiiko lwa Buganda olukulu, Paatrick Luwagga Mugumbule (ali mu kkanzu) ng'abuuza ku Sheikh Nuhu Muzaaata Batte ( ku ddyo). Wakati waaabwe ye Minisita omubeezi owa gavumenti ez'ebitundu e Mmengo Joseph Kawuki. te ku kkono mu kyambalo ye Hajj Sulaiman Magala Katambala omwami w'essaza ly'e Butambala eyatuuziddwa nga Februaary 11,2020\n“Enkola eno Buganda gyekolamu emirimu gyayo abantu tugikobe, obutabeera mu kintu n’okibeeramu nobeeranga afisizza abantu bonna era nti tebaliwo. Ono bwakwatamu nawumula nakwasa alina ebirowoozo ebiggya. Ebiwandikibwa byogera ku Kabaka yekka yamala okukisa omukono naye abakulembeze abasigadde balina okuwummula,” Sheikh Muzaata bweyategezezza.\nBino yabyogeredde ku mukolo gw’okutuuza omwami w’essaza ly’e Butambala, Hajj Sulaiman Magala Katambala n’abamyuka be Hajj Musa Lubega Manoti ne Samuel Ndugga ku mbuga y’essaza lino e Kabasanda ku Lwokubiri February 11,2020.\nSheikh Muzaata yayongeddeko “Enkyukakyusa mu bukulembeze zibeera nnungi n’ensi eva webadde nejjulukuka nedda ku ddaala eddala. Kino kirabikire ku munnange oyo bannyaffe ab’endiga bwebatuzaala, Hajj Twaha Lwanyaga Kibalizi eyawumudde mu mirembe era neesiga Hajj Magala okutwala obuwereeza buno mu maaso.”\nKatikkiro wa Buganda Charles Peter Mayiga yakikiriddwa omukubiriza w’olukiiko lwa Buganda olukulu, Patrick Luwagga Mugumbule ng’ono yeyakoze emikolo gyonna egy’ennono okuli okuyingiza Hajj Magala n’abamyuka be mu nju y’omwami w’essaza,okubakwasa effumu n’engabo,okubambaza ebyambalo wamu n’okubakubisa ku ngoma y’essaza lino eyitibwa ssemayembe.\n“Kolagana n’abantu mu kitundu kubanga Kabaka alina abantu aba buli ngeri era abamyuka bo buli kadde bakubeere ku lusegere n’obuvunanyizibwa obubawe,nabo bakwatemu mu buvunanyizibwa obutali bumu. Obuyinza n’obuvunanyizibwa mu buggye ku ssaza buke wansi ku maggombolola, emiruka n’ebyalo bwemunakola kino,obuwereeza bwa Kabaka bujja kutuuka wansi ku bantu ba bulijjo era babwenyumirizeemu,” Mugumbule bweyasibiridde Katambala entanda.\nBannabutambala babadde basanyufu n’obukulembeze obuggya era amataali gakubiddwa wamu n’okusaba okuva ew’omulabirizi wa Central Buganda, Bp Micheal Lubowa.\nMinisita omubeezi owa gavumenti ez’ebitundu e Mmengo, Joseph Kawuki yakubiriza obukulembeze obuggya okubeeranga obuyiiya wabula buleme kuyiyizanga mu bintu bya Kabaka wabula bakole ebyo byebasuubira okuleetawo enkyukakyuka mu kitundu kino.\nHajj Magala olwamaliriza okulayira wamu n’abamyuka be, yalangiridde olukiiko olukulembeze lwagenda okukola nalwo era nerulayira bwatyo n’asaba abantu be Butambala bulijjo okubeera obumu n’okukolera emirimu mu kuwabulagana.\nOmukolo guno gwetabiddwako Minisita w’abavubuka e Mmengo Henry Ssekabembe Kiberu,Abaami b’amasaza, Kaggo eyawummula Tofiri Kivumbi Malokwezza,abaana enzaalwa mu kitundu kino okwabadde Polof Badru Kateregga nga yeyabadde ssentebe w’olukiiko olutegesi,Ababaka ba palamenti Mohamed Muwanga Kivumbi ne Lydia Mirembe n’abakungu abalala bangi okuva e Mmengo.\nOkutuuza abaami b’amasaza abaggya kwatandika nga January 25,2020 n’okutuuza Kaggo Agnes Nakibirige Sempa, Ku lwomukaaga luno Ssekiboobo Elijah Boogere lwagenda okutuuzibwa ate Kkangaawo Ronald Mulondo wakutuuzibwa nga February 29,2020.\nSipiika wa Buganda Nelson Kawalya awanjagidde abakulira eby'okwerinda ku ttemu


Bukedde Online - Bannamateeka bakubye ebituli mu bya Bugingo okwawukana ne Teddy\nMakanika w'ewa Kisekka akwatiddwa ng'abba mmotoka\nBANNAMATEEKA batapuse eky’Omusumba Aloysius Bugingo okukyusa obwannannyini bw’ekkanisa n’emikutu gya Salt Media bwe yaggye mukazi we Teddy Naluswa Bugingo ne bawala baabwe Winnie Tresure Bugingo ne Doreen Kirabo Bugingo.\nSteven Ssenkeezi agamba nti, Bwe kiba nga House of Prayer yawandiisibwa nga kkampuni kitegeeza nti, dayirekita omu tasobola kutuula n'asalawo okugoba omuntu mu kkampuni.\nAkulira kkampuni ne bw'oba nga ggwe asinga emigabo emingi mu kkampuni tosobola kusalawo ku lwa kkampuni ng'olukiiko olufuzi terutudde kusalawo.\nBuli kintu ekisalibwawo mu kkampuni kirina kuba nga kikkiriziganyiziddwaako olukiiko olufuzi era kino kissibwa mu buwandiike ne kitwalibwa mu kitongole kya Gavumenti ekikola ku biwandiiko ekya Uganda Registration Services Bureau (URSB).\nAsuman Basalirwa; Olukiiko olufuzi nga terunnatuula, omuwandiisi wa kkampuni asooka kuwandiikira badayirekita baayo n'amutegeeza ku lukiiko luno ng'ekyabulayo ennaku.\nAteekwa okubategeeza ebigenda okuteesebwako era kino bwe kitakolebwa, ebisaliddwaawo bibeera wabweru w'amateeka.\nAbatuula ku lukiiko olufuzi era basobola okubeera nga be balina emigabo mu kkampuni naye omuntu omu tasobola kusalirawo balala nga tebasoose kutuula ne bakikkaanyaako.\nRadislus Rwakafuzi, omukyala bw'aba ng'asobola okulaga kkooti n'agikakasa nti, okumuggyako emigabno gye mu kkampuni kyakolebwa mu mutima mubi awo asobola okuggulawo omusango mu kkooti.\nEra bwe kiba nga waliwo kkampuni eyasooka okuggulibwawo ng'alinamu emigabo ne gimuggyibwako oba kkampuni n'emala gasaanyizibwawo era akyasobola okugenda mu kkooti kubanga olukiiko olufu olwa kkampuni bwe luba terwatuula kusalawo nti kkampuni eggalwe, omuntu omu yekka takkirizibwa kusalawo ku lulwe n'aggalawo kkampuni ku lwa banne.\nNaye engeri gy'eri nti, kkanisa kiba kizubu okuba nga baagiwandiisa nga kkampuni.\nEkkanisa zitera kuwandiisibwa nga ekitongole ekya nnakyewa (NGO) naye ate zirina okubeera ne bammemba abali ku lukiiko olufuzi nga ne wano bammemba basooka kutuula ne basalawo ekirina okukolebwa olw'obulungi bw'ekkanisa.\nObadde okimanyi nti waliwo enneebaza y'omukisenge ereetera Abasajja okwongeza ggiya ? Ssenga wa Bukedde akuttottoledde\nEbintu 12 abawala bye bakola ne bigoba abasajja abandibawasizza


Bukedde Online - Omukozi abbye omwana omusajja n'atabukira mukyala we\nBaganda ba Bobi Wine batabuse lwa ttaka lya kitaabwe ne baddukira...\n'Tusaba Gavumenti eyimirize emisolo gyonna emipya'\nEkitongole ky'omusolo kimezze Bobi Wine mu gw'emmotoka, looya...\nNkomawo okwesimbawo ekisanja ekyokusatu - Magogo\n'Ababuulizi temupeeka bagoberezi ssente'\nSsebaana Kizito awadde Gavumenti n'ekitong...\nOKUVA olubuto lwa Faridah Kobusingye bwe lwaweza emyezi omusanvu, ye ne bba (Ivan Serubiri) baatandika omuyiggo gw’omukozi w’awaka alirera bbebi waabwe era buli omu n’asaba abeηηanda ze babakwasizeeko okufuna yaaya omutuufu anaalera Sweet Boy’. Sikaani z’eddwaaliro zaali zaabalaga nti ali mu lubuto lwa mwana mulenzi. Bwe yazadde omwezi oguwedde, abafumbo kata essanyu libaabye era ‘Sweet Boy’ waabwe ne bamutuuma Morishod Kagumaho.\nWabula Faridah yanenyerezzaawo munne nti, “Naye Ivan oli mugayaavu! Ggwe n’abeewammwe mubulwa mutya yaaya?\nKati nze owoolukindo ηηenda kukola ntya!” Wano ne Ivan we yaddiramu mu mukwano nti, “Hane, ekirungi tokyali muzito. Nnyambaako tunoonye babiri.\nSweet Boy oyo nange mmulaba muzito nnyo ajja kukunuula emikono.” Biba tebiri busa ng’abooludda lwa Ivan bafunye akawala akatoototo kyokka Faridah n’ategeeza nti, “Wadde kakyafuka ku buliri naye kasita kasobola okusitula omwana.\n” Oluvannyuma zaaleese omuwala ayagala okumulagirira awali poliisi. Ono yasuddewo ekiboozi nti gy’abadde akola nga yaaya, mukama we yamugobye kyokka n’agaana okumusasula nga yabadde amutwalira poliisi.\nFaridah yamulagiridde era oluvannyuma lw’ennaku bbiri yakomyewo n’alumuviira ku ntono. “Maama nkomyewo kukwebaza. Mukama wange poliisi yamukutte n’emuggalira wabula bw’oba olinayo omulimu gwonna nnyamba ogumpe.\nNnaku ya butansasula y’entuusizza ku poliisi naye mmami ndi mukozi wa mpisa era omuwulize.” Mu nnaku bbiri zokka ng’amuwadde omulimu.Kati Faridah ne Ivan ge bakaaba ge bakomba kuba yaaya yabuzeewo n’omwana ekireese n’enjatika mu bufumbo bwabwe. Abafumbo bano babeera mu Mutundwe Zooni A mu Munisipaali y’e Lubaga mu Kampala.\nIvan Serubiri yaggudde ku Faridah Kobusingye omusango gw’okwekobaana ne Saidat Nakafeero, eyababbyeeko bbebi Morishod Kagumaho oluvannyuma lw’ennaku bbiri zokka nga bamuwadde omulimu gw’obwayaaya.\nEkituusizza omusajja okusiba nnakawere agamba nti ali mu lukwe ne yaaya okumutunda. Omusango guli ku poliisi y’e Nateete ku fayiro SD 41/12/05/2016. KOBUSINGYE\nTuludde nga tunoonya yaaya naye emabegako twali twafunayo omuto ennyo nga takola bulungi mirimu ate ng’afuka ku buliri. Nabadde ndi waka, ηηenda okulaba omuwala akyama n'ansaba mmulagirire awali poliisi emuyambe ku bboosi we amugobye n’atamusasula nga kw’agasse n’okumwokera engoye.\nOluvannyuma lw'ennaku bbiri omuwala yakomyewo n'anneebaza nti mukama we poliisi yamusibye. Yansabye nti bwe mbaayo n’omulimu ngumuwe akole era olw’okuba yabadde alabika empisa n’okukola emirimu, namusabye abeerewo.\nYaηηamnti bamuzaala Kiboga kyokka olw’okutya nti Ivan (bba) ayinza okumugoba ng’ategedde engeri gye mmufunyeemu, nateesezza ne mukwano gwange, Aisha akkirize nti y’amunfunidde. Enkeera, omwami yakutte ssente n’aziwa yaaya omuto addeyo ewaabwe kuba twali tufunye Nakafeero omukulu ekimala. Wabula ku lunaku lwennyini akawala lwe kaagenze, ne Nakafeero lwe yanzibidde omwana.\nNagenze okugula eyatayimu ku dduuka nga njagala okukuba essimu manye oba yaaya gwe twagobye atuuse bulungi. Ku dduuka namazeeyo eddakiika ttaano nga nnyumya ne mukwano gwange wabula nagenze okudda awaka nga Nakafeero taliiwo nga ne bbebi wange simulabako. Okukebera awabeera engoye z'omwana ng'ensawo teriiwo. Awo we nategeeredde nti omwana wange bamubbye ne nkuba enduulu.\nTwaloopye ku poliisi ne tunoonyako ffenna nga buteerere. Nakubidde baze essimu ne mmutegeeza kyokka kinneewuunyisizza okunneefuulira n’ansiba nti nalagajjalidde omwana we.\nFaridah mukyala wange naye by’ayogera mbikubyemu ebituli. Yaηηamba mukwano gwe Aisha ye yamufunira omukozi kyokka olubbye omwana, Aisha by’aηηamba tebikwatagana nange kwe kumutwala (Aisha) ku poliisi n’emuggalira.\nEno gye yalonkomedde Faridah bwe yamusaba annimbe nti ye (Aisha) yali atufunidde yaaya. Kino ate kyayongedde kunnyiiza ne ndagira poliisi eggalire Faridah olw’okulagajjalira omwana wange ne bamubba mu ngeri etetegeerekeka.\nSimanyi lwaki yasazeewo okulimba ku muntu gw’atamanyi ate nga maama abadde atunoonyeza omukozi! Omusango gwe mmuvunaana gwa kunzibira mwana era njagala poliisi ezuule ekituufu.\nAtwala poliisi y'e Nateete, Joseph Nsabimaana yagambye nti Kobusingye yateereddwa ku kakalu ka poliisi olw'embeera gy'alimu ate nga n'obujulizi obumulumiriza tebuliiwo kyokka ng’okunoonya omwana kukyagenda mu maaso.\nYe landiroodi w’ennyumba okusula abafumbo bano, Paul Nsubuga yagambye nti Nakafeero nga tannagenda wa Serubiri yatuukira ku ye n'amubuuza oba amanyi awali omukyala eyaakazaala n’amulagirira ewa Faridah. “Oluvannyuma lw’ennaku bbiri nalaba ng’omuwala akola mirimu saafaayo nga ndowooza gwe nalagirira mu kusooka yali amanyi bulungi Baserubiri,” Landiroodi bwe yattottodde.\n'Abaserikale muwerere abaana bammwe'\nKino kitiibwa oba?\nAbabadde e Luzira ku bubbi bw'emmotoka babatadde\nAbeebyokwerinda muveeyo ne lipoota entuufu ku bantu abawambibwa\nAbasuubuzi temuterebuka nga mufunye ebibasoomooza\nBaganda ba Bobi Wine batabu...\nEBYOBUGAGGA bya taata wa Bobi Wine bitabudde abaana ne batwala bannaabwe mu kkooti nga bagamba nti baagala kwekomya...\n'Tusaba Gavumenti eyimirize...\nAB'EKITONGOLE ekirwanirira eddembe ly'abantu abasasula emisolo, ekya National Tax Payers Association bavuddeyo...\nEkitongole ky'omusolo kimez...\nEKITONGOLE ekisolooza omusolo ekya URA kimezze Robert Kyagulanyi ( Bobi Wine) mu musango gw'emmotoka ye etayitamu...\nNkomawo okwesimbawo ekisanj...\nPULEZIDENTI wa FUFA Ying. Moses Magogo alangiridde nga bwagenda okwesimbawo mu kisanja ekyokusatu mu August omwaka...\nAbantu mweggyemu emitima eg...\nAbantu mweggyemu emitima egy'obuggya, fitina n'obukyayi kuba bizing'amya enkulaakulana y'ebitundu. Fr. Joseph...


Bukedde Online - Aba KCCA bazinze ba malaaya ku ku luguudo lwa Mawanda\nAba KCCA bazinze ba malaaya ku ku luguudo lwa Mawanda\nPoliisi erabudde aba bodaboda ku kuwamba...\nLoodi Meeya Erias Lukwago ayimirizza embalirira...\nAdded 11th January 2013\nBAMALAAYA basatidde ekizimbe mwe babadde bakolera bwe kizingiddwako ekitongole kya KCCA n’ebakiggala lwa bucaafu.\nZabadde ssaawa 12 ez’okumakya ku lw’okutaano ng’ekitongole kya KCCA ekibadde kikulembeddwamu Dirsa Kiwalabye akulira ebikwekweto mu Kampala nga bamaze okutuuka ku Kizimbe kya Aloysius ekisangibwa ku Luguudo lwa Mawanda ku Kaleerwe.\nEkizimbe kino kirudde ng’abatuuze n’abasuubuzi bakyemulugunyako olw’obucaafu obukivaamu ne bukulukutira mu batuuze, ku lw’okuna abatuuze n’abasuubuzi abakolera okumpi n’ekizimbe kino basoose kwagala kwekalakaasa nga bawakanya nanyinni kyo Aloysius Mugumya okugaana okusima ekinnya omugenda kazambi ava mu kizimbe kye.\nBa malaaya abasangiddwa nga bakkakalabya egyabwe nga bagobwa omukungu wa KCCA abafulumya.\nEkizimbe kiriko bizinensi ez’enjawulo ng’ebbaala, ekkanisa, loogi emanyiddwa nga Big Brother ng’eno abasajja b’oku ku Kaleerwe gye baggwera okwegulira ku bamalaaya abalayisi n’emizigo gy’abapangisa.\nWabula KCCA bwetusewo ku makya basookedde ku Loogi ya Big Brother gye basanze bamalaaya nga basinda omukwano n’abasajja era bamalaaya olulabye abasirikale ba KCCA ne bakuba enduulu nga bwe bafuluma ekizimbe era abamu obwedda bagamba nti tebabaswaza balina abaana, abalala abasajja era eno baba bazze kuyiiya ku ssente.\n“Banange mwe aba KCCA temulina gye musula mutuleke oba mwagala mujje tubawereko bwerere naye mutuleke twekolere emaali” bwe batyo abamu ku bamalaaya bwe bagamye aba KCCA.\nKu loogi eya Big Brother omusajja aba ayagala okunyumya akoboozi ne Malaaya asasula 5000 nga ku kwekuli n’ezakasenge era ng’abasajja bangi abeyunirayo kyokka nga ne Poliisi egamba nti emisango gyebalina egivudde mu kifo kino giwerako.\nOmu ku bamalaaya eyazinduukiriziddwa nga baggala ekizimbe kino ng'akuttemu obubwe naye afuluma. Ebifaananyi byonna bya Moses Lemisa.\nDirisa Kiwalabye akulira ebikwekweto bya KCCA mu Kampala yategeezezza nti okusinziira ku bucaafu obuli ku Zimbe kino babadde balina ku kiggala wabula okugigula nti kinasinziira ku Mugumya nanyini zimbe obwangu bwanakola ng’akola ebimulagiddwa.\nManeja w’ebbaala ya Big Brother eyasoose okuyomba n’abasirikale ba KCCA nti tebaabalabudde nga bajja okuggala ekizimbe kyokka nga bbo bapangisa ssi bebalina okusima kaabuyonjo.\nNanyini Kizimbe kino Aloysius Mugumya yagumizza abapangisa be nti buli kimu kigenda kudda mu nteeko .


Bukedde Online - Museveni ayogedde lwaki aggyeeko 'Facebook' ne 'WhatsApp'\nMuseveni ayogedde lwaki aggyeeko 'Facebook' ne 'WhatsApp'\nBatunda bbokisi omuvudde eby'amaguzi ne ba...\nBy Ssemei Wessaali\nGAVUMENTI ya Uganda eggaddewo omukutu gwa ‘Facebook' mu Uganda lwa Pulezidenti Museveni kye yayise okweyingiza mu nsonga za Uganda ez'omunda. Emikutu emirala egyataataganyiziddwa kuliko ‘WhatsApp' ne ‘twitter'.\nOmukwanaganya w’ekibiina kya NUP eyayanjulidde Pulezidenti Museveni enteekateeka ezaabadde zikolebwa ku kwegugunga.\nBya SEMEI WESSAALI\nOkusinziira ku mukutu gwa Statcounter -Global stats, Uganda erimu abantu 2,379,000 abakozesa Facebook abenkanakana ebitundu 4.9 ku muwendo gw'abantu abali mu Uganda abasukka obukadde 40. Kino baakibala mu January wa 2019.\nBwe yabadde ayogera eri eggwanga mu kiro ekikeesezza leero ng'eggwanga lyetegekera okulonda, Museveni yagambye nti, wadde yasaaliddwa olw'abantu ababadde bakozesa ‘Facebook' mu ggwanga, yabadde talina kyakukola kubanga kkampuni ya Facebook baagiragidde ekyuseemu by'ekola n'egaana.\nObuzibu bwavudde ku kkampuni eyo ey'Abamerika okuwera abantu 12 aboogerera ku mukutu guno nga abamu ku bo bawagazi ba NRM. Abaawereddwa ku mukutu guno kuliko, Jennifer Nakanguubi amanyiddwa nga Full Figure, Andrew Mukasa ayitibwa Bajjo, Ashberg Kato n'abalala.\nBano bonna babadde bakubira ekibiina kya NRM kampeyini. ‘Facebook' bwe yabadde eyanukula omukutu gw'amawulire ogwa AP ku nsonga y'okugoba Full Figure ne banne, yagambye nti, abantu bonna abaggyiddwaako babadde bavuma abantu, okupangirira omuwendo gw'abantu ababagoberera, okwefuula kye batali n'okuyingira ebibanja ebitali byabwe.\nMuseveni yagambye nti, Uganda tekyayinza kukkiriza Bazungu kugisalirawo ani mukyamu oba mutuufu ku nsonga yonna. Yagambye nti, tebamanyi bulungi bigenda mu maaso mu ggwanga lyaffe n'olwekyo basooke bazuule nga tebanasinziira eyo kutulagira.\nYategeezezza nti ebimu ku bifudde Uganda ey'amaanyi bwe buwagizi bw'abantu abangi, ebyenfuna ebitambula obulungi n'okuwa omukisa buli muntu okukola nga buli kimu tekirekeddwa gavumenti. Yayongeddeko nti okuggyako enguzi, ate nga nayo yaakulwanyisibwa, ebisigadde biri bulungi.\nKwe kuba abagwiira naddala kkampuni ya ‘Facebook' amagezi nti, bw'eneeba eneekolera mu Uganda, erina okuba n'obwenkanya mu nzirukanya y'emirimu gyayo.\nMUGENDE MULONDE TERI AJJA KUBATIISATIISA:\nPulezidenti Museveni era yagumizza abantu bonna okugenda okulonda kuba tewali ajja kubatiisatiisa. "Tulina obusobozi obwehhanga buli mbeera entono n'ennene. Ku ttaka oba oba mu bbanga. Tulina tekinologiya amala okukola ekyo n'olwekyo temuba na kutya kwonna. Mmaze okutuula n'abeebyokwerinda era buli kimu kijja kubeera bulungi" Bwatyo Museveni bwe yakaatirizza.\nOKUBBA OBULULU MUSANGO GWA KULYAMU NSI LUKWE: Museveni yagambye nti, omuntu yenna ategeka okucanga akalulu n'okukabba ali mu kwesimira ntaana kuba ekyo tayinza na kukiwuliriza! ' Yabuuzizza: Kati ng'obba obululu ng'owangula nga naawe weeyogerako nti ozze kukolera bantu?\nEkyatutwala mu nsiko ne tulwana entalo nnyingi nga twagala akalulu k'abantu kabe n'omulamwa n'amakulu. Abalonzi beeguya beeguye n'obamatiza ne bakuwa akalulu so si kukabba. Ateera bw'okabba oba togenda kukolera bantu kuba oba omanyi nti, oluvannyuma lw'emyaka etaano era nja kuddamu nkabbe! Bwatyo Museveni bwe yeewuunyizza era n'alabula.\nYagambye nti, guno musango muloope gwennyini ogwokulyamu ensi yo olukwe era anaakwatibwa ajja kuba kyakulabirako nti yakoowa abacanga akalulu. Yayongeddeko nti buli muntu alina kukozesa kyuma mw'alina okussa olugalo lwe lusome ekinkumu olwo kiyambe okutaayiza abaagala okulonda omulundi ogusukka mu gumu oba mu kifo gye batalina kulondera.\nYalabudde abakungu b'akakiiko k'okulonda abamu be yagambye nti beekobaana n'abeesimbyewo ne babba obululu nga bawoza ebyuma tebikola n'alabula nti waakiri okulonda okuyimirizibwa mu kitundu ekyo naye ebyokuwoza ebyuma bifudde bakozeseemu endagamuntu nti tebikola ku kuba ezimu ku zo zaabicupuli.\nKipsiro akomyewo kulwanira zaabu\nKiplimo eyawangulidde Uganda zaabu alinze ttu lya Museveni


Bukedde Online - Omubaka wa Budaaki akubirizza abavubuka\nOMUBAKA wa Budaaki mu Uganda Henk Jan Bakker, akubirizza abavubuka okwettanira obulimi n’obulunzi kuba bizinensi ekola amagoba singa banaabukola nga bizinensi.\nOmubaka wa Budaaki, Henk Jan Baker ng’alambula emidaala gy’abaayolesezza mu kutongoza ekifo kya National Agrotourism Center e Jinja. Mu kiragala ye, Judith Bakirya ate ku kkono ye Josephat Byaruhanga aw’e kitebe kya Budaaki.\nOkwogera bino yabadde ku mukolo Judith Bakirya omu ku bawanguzi b’empaka z’omulimi asinga mu 2014 e Jinja bwe yabadde atongoza ekifo ky’obulambuzi n’okusoma mu byobulimi n’obulunzi ekya ‘National Agro Tourism Center’, ku Lwokusatu n’agamba nti obulimi n’obulunzi bizinensi esobola okukugaggawaza singa ogitegeera obulungi.\n“Budaaki abalimi n’abalunzi bamu ku basinga obugagga mu ggwanga kuba babukola nga bizinensi. Buli kimu bakibala era babuwa obudde, okunoonyereza, okwenyigiramu n’ebirala okukakasa nga bafunamu ekisinga era buli kye bakola balowooza ku katale”, Henk bw’agamba.\nYasiimye Bakirya n’abawanguzi abalala olw’ebyo bye bataddewo okwongera okusomesa n’okwagazisa abantu abalala naddala mu bitundu byabwe okuyingira obulimi n’obulunzi kuba guno gwe musingi ogwatandisa empaka z’omulimi asinga.\nMuky. Bakirya yagambye nti ekifo kino yakitandiseewo okukwatagana n’abalimi abalala wamu n’ebitongole ebirala byonna ebikola ku kulima n’okulunda okuyamba okutumbula obulimi n’obulunzi mu kitundu kyabwe.\n“Jinja ne Busoga yonna okutwaliza awamu, tubadde balimi na balunzi okuva edda kyokka tubadde tuddiridde. Eno y’ensonga lwaki njagala okukolagana n’abantu bonna okulaba nga tuzza obulimi n’obulunzi mu Busoga”, Bakirya bw’agamba.\nBakirya agamba nti yamaze okukwatagana n’ebitongole eby’enjawulo omuli ekya Agrica Agribusiness Academy, eby’abakyala n’ebirala okulaba nga bategeka emisomo okubangula abalimi n’abalunzi mu nzirukanya ya faamu zaabwe.


Bukedde Online - Katikkiro w'empologoma avumiridde abavvoola eby'obuwangwa\nPaasita wa Full Gospel ebyobugagga bya mukyala...\nKenzo avuddeyo ku laavu ye ne Rema eyuuga...\nKatikkiro w'ekika ky'Empologoma Kireega Patrick Kisekka ng'ayogera mu lukiiko lw'ekika\nKATIKKIRO w’ekika ky’Empologoma Kireega Patrick Ddungu Kisekka, avumiridde abantu abefuula eb’eddiini ennyo, ebintu by’obuwangwa ne batuuka okubiyita ebya Sitaani.\nBino Kireega yabyogeredde ku mukolo gw’okumanyagana ogwategekeddwa ab’ekibiina kya Baganda Nkerettanyi abazimba embiri za Kabaka, nga gw'abadde mu maka ga Hajji Sulaiman Mulimira agasangibwa e Mutundwe Kirinyabigo.\nYagambye nti abantu ennaku zino beefudde abamanyi ennyo eddiini nga tebakyayagala kwetaba ku mikolo gya byabuwangwa, kye yagambye nti kinafuya empagi okwesigamizibwa Obwakabaka.\nYategeezezza nti ebintu ng’okusaddaaka, okumanyagana n’okubeera n’ekika ebitabo ebitukuvu bibyogerako era tebibivumirira. Awo weyewunyirizza ababiyita ebya Sitaani engeri gye babitaputamu.\nWabula yatabukidde abantu abeerimbika okubeera abasawo ab’ekinnansi ne bakola ebikolobero omuli okutta abantu nga beekwasa nti basaddaaka n’agamba nti bano babeera batemu abeetaaga okukwatako n’omukono ogw’ekyuma.\nYasabye ab’ekibiina kya Baganda Nkerettanyi okwagazisa abaana abato emirimu gye bakola kisobozese okuzimba emiti emito eginabaddira mu bigere nga bavuddewo.\nYe Ssentebe wa Baganda Nkeretanyi Kalibbala Aliddeki yasabye bannakibiina okukuuma obumu beewale ebintu ebiyinza okubatematemamu okugeza eby’obufuzi. Yagasseeko nti eby’obufuzi bikyukakyuka naye abantu basigalawo.\nYabakubirizza okukola ennyo beegobeko obwavu beekolere ku bintu ebitono mu bulamu bwabwe baleme kulinda gavumenti mu buli kimu.\nYabasabye okujjumbiranga omulimu gw’okuyooyoota amasiro ne Muzibu azaala mpanga ogukolebwa buli lwakubiri era nga gwabakwasibwa Obwakabaka mu butongole.\nYe Hajji Mulimira yennyamidde olw’abavubuka okwesamba emirimu gya bulungibwansi nga beebuuza wa webafunira kye yagambye nti kyabulabe eri Buganda ey’enkya.\nOmukolo guno gwetabiddwako n’abekibiina kya Kabakamwenyango abavuga pikipiki eziwerekera Kabaka.


Bukedde Online - Ebya Rwanda: Baakumala emyezi ebiri nga baggadde ensalo\nGwe baatutte ku kyeyo mu Oman bamusobezzaako...\nSsente zitabudde Bannayuganda ababeera e...\nObutakkaanya bw’amawanga gombi bwatuuse ne mu Palamenti ya Uganda eggulo ababaka ne beesala akajegere nga baagala Gavumenti ya kuno ennyonnyole obuzibu bw’erina ne Rwanda.\nSipiika Rebecca Kadaga naye n’alya mu ttama ng’agamba Katikkiro wa Uganda Dr. Ruhakana Rugunda okujja mu Palamenti ku Lwokuna annyonnyole ababaka ekigenda mu maaso.\nYe Minisita w’ensonga z’ebweru e Rwanda Dr. Richard Sezibera yagambye bannamawulire e Kigali eggulo, nti eby’okuggalwa kw’ensalo y’e Katuna tebisaanidde kutabulwamu bintu birala Rwanda by’evunaana Uganda.\n“Oluguudo lw’e Katuna luliko obuzibu kuba lufunda era lukolebwa ng’okulumaliriza kusuubira kubaawo mu May w’omwaka guno”, Sezibera bwe yagambye n’ayongerako nti kino kye kyakyusizza biroole okubiggya e Katuna ne biragirwa okuyitira e Kyanika n’e Kakitumba.\nWabula nga kino tekisaanidde kutabikibwamu bya Uganda kutulugunya bannansi b’e Rwanda, okubakwata, okubaggalira olumu n’okubattikka n’ebazzaayo wamu n’okusirikira abayeekera eggwanga n’okuwamba ebyamaguzi byayo ebirudde nga byogerwako.\nEggulo we bwazibidde ensalo z’e Mirima zokka ze zaabadde zikolako akatono. Omusasi waffe eyatuuse mu kitundu kino ku ssaawa 6:00 ez’emisana teyalabye ku bbaasi eva Rwanda n’emu ng’ereeta basaabaze mu Uganda.\nTuleera ne loole ezeetisse amatooke, obuwunga, emiyembe n’ebirala ebyokulya okuva mu Uganda byabadde tebikkirizibwa kusala kuyingira Rwanda.\nEbimotoka byokka ebyetisse seminti, emitayimbwa n’ebirala ebitali byakulya bye byabadde bisala okuyingira e Rwanda kyokka nga nabyo bikolebwako kasoobo.\nN’obugaali maanyi ga kifuba olumu obusaza amatooke n’ebyokulya ebitonotono tebikkirizibwa kati. Akatawuni k’e Mirama konna kaabadde tekaliimu bulamu.


Enfa ya Pulofeesa Nsibambi yewunyisizza abakungubazi – Watchdog Uganda\nEnfa ya Pulofeesa Nsibambi yewunyisizza abakungubazi\nOmugenzi Prof. Apolo Robin Nsibambi\nOMUKENKUFU Apolo Nsibambi yafudde akawungeezi olunaku lw’okubiri ku ssaawa 11:00 ez’akawungeezi mu makaage agasangibwa mu Zooni ya Bulange ku lw’e Sentema mu Munisipaali y’e Lubaga yewunyisizza abakungubazi.\nAba famire ye nga bakulembeddwaamu mukyala we Esther Nsibambi bategezezza nti baamubadde ku lusegere ng’afa era yafudde kimpoowooze, kubanaga baabadde tebakisuubira olwengeri gye yabadde alaga nti afunyemu ku maanyi.\nBagamba nti omugenzi aludde ng’atawaanyizibwa obulwadde bwa kookolo amutambuzza mu malwaliro ag’enjawulo omuli n’ageebweru.\nOmu ku booluganda lw’omugenzi yategeezezza nti, Polof. Nsibambi baakedde nga bulijjo ne bagenda okumubuuzaako ng’ayogera bulungi ne bamuwa ku mubisi omusogole n’anywako era olwamaze n’abasaba bamugalamizeeko awummuleko era kye baakoze, oluvannyuma ne bamulekawo ne bagenda ku mirimu.\nWabula obudde bwe bwagenze nga bukaalaama, yatandise okugonda ennyo era Rev. Miwanda Njagala agamba nti nnamwandu yamukubidde mangu essimu nti omuntu amutabuseeko ajje balabe eky’okukola.\nKyokka waayiseewo akaseera katono nga nnamwandu amaze okukuba essimu, omuntu n’akutuka, era Rev. Miwanda yagenze okutuuka, nga Polof. Nsibambi afudde. Omulambo gwatwaliddwa mu Funeral Home e Mengo gye gugenda okukuumirwa okutuusa enteekateeka z’okuziika lwe zinaalangirirwa.\nPolof. Nsibambi ng’oggyeeko okutawaanyizibwa kookolo, abadde atawaanyizibwa n’obulwadde bwa sukaali era mu bimu ku bizibu by’azze ayitamu, kwe kufiirwa mukyala we Rhoda gwe yasooka okuwasa.\nAlese abaana bataano. Rev. Njagala yategeezezza nti buli lunaku wajja kubangawo okusaba mu maka g’omugenzi okutuusiza ddala lw’anaaziikibwa.


Ebbakuli enfunda ewa omusajja amaanyi\nENSONGA yeekuusa ku nnyonyoogeze. Era nga kino kye kimu ku bikulu ebireetera abasajja okumatira nga bali mu kaboozi. Banoonya nnyo ekibawa ennyonyoogeze okusobola okumatira.\nKubanga buli lw’afuna kino aba ng’afunye amuweeweese; yenna ebinywa ne bita n’aweweera. Jjukira oluusi okufuna akaboozi aba ayise mu kwereega ng’omukazi akyeremye. Naye bw’asanga ebbakuli enfunda, kiba nga ekimunaazizzaako ebizibu byonna by’ayiseemu. Kuno kwe bagatta n’okwagala okufuna ebbugumu.\nKale bino byonna babifuna ng’ebbakuli y’omukazi nfunda ng’ebamiima nga bali mu kigwo. Era bwe babisanga kye bayita obuwoomi. Kati omukazi ky’ava alina okufi irawo okulaba nga akuuma ebbakuli ye nga nfunda.\nKubanga gy’ekomye okuba enfunda, gyejja okukomya okumiima enkasi y’omwagalwa we, afune obuwoomi n’amaanyi ag’ekigwo bombi basobole okutuuka ku ntikko. Omusajja amatidde mu mbeera eno, azzaako ebintu bingi omuli n’okusumulula waleti.\nKati nno omukazi ky’ava alina okufi irawo okulaba nga akola kyonna ekisoboka nga okukyalira ensiko, n’okunaaba emiddo egifunza wamberi we agende okujjula oluwombo lwe nga lunyuvu.\nNaye bw’ateefaako, ebbakuli efuuka empompogoma. Nga kino kitegeeza nti omusajja tajja kufuna ebyo bye twogeddeko. Abakazi bangi abawoza omusajja yajja lumu n’atadda, eno y’etera okuba ensonga emu ku ezo eyinza okuba nga yaleese embeteza. Ate omusajja bw’asanga ebbakuli engazi, ekimujjira mu bwongo kye ky’okuba nti oluwombo lw’omukazi ono balutaagudde nnyo emirundi mingi.\nAte nga teri ayagala kukomba kibya kye bakozezzaamu. Kale yebbika emmeeme ekiyinza okumuleetera n’okubulwa amaanyi g’ekisajja. Kale abakazi mwefeeko muleme kudiba.


Bukedde Online - Amerika ekubye Syria bbomu 100\nPULEZIDENTI Donald Trump yasinzidde mu kisenge ekiyitibwa Diplomatic Reception Room mu maka ga White House n’alangirira nti, alagidde eggye lya Amerika okukuba Syria. Zaabadde essaawa 10:00 nga bukya ku Lwomukaaga oba ssaawa ssatu ez’ekiro ku Lwokutaano mu Amerika mu kibuga Washington DC, Trump n’ayogera eri eggwanga.\nYategeezezza nti alagidde eggye lya Amerika okukuba Syria era mu kiro ekyo ekibuga ekikulu ekya Syria, Damascus ne kisattira olwa mizayiro ezaabadde zeesooza mu bwengula. Eggye lya Amerika lyegattiddwaako erya Bungereza ne Bufaransa olwo ne batandika okufukirira Syria bbomu, mizayiro n’emizinga gimutasubwa. Trump eyabadde omukambwe yategeezezza nti kati agenda kubonereza buli aleeta effujjo ne bwe kiba kitegeeza kutwaliramu Putin agenda kukikola.\nAmangu ddala nga Trump yaakamala okwogera eri eggwanga, minisita wa Amerika owebyokwerinda Gen. Jim Mattis n’akulira amagye ga Amerika Gen. Joseph Dunford baasinzidde nti kitebe ky’amagye ekikulu ekya Pentagon ne balangirira nti ennumba zitambula bulungi.\nKu mulundi ogwasooka, omwaka oguwedde, Amerika yakuba bbomu ne mizayiro 59 mu Syria n’eyonoona ebisaawe, ennyonyi n’ebifo eby’enkizo naye ku luno, baategeezezza nti, baasindise emizinga ne bbomu ezisoba mu 100 era buli kifo we baaketta bakikubye ne bakiseeteza.\nBaaakozesezza omuzinga ekika kya Tomahawk. Gen. Mattis yategeezezza nti kati Pulezidenti Assad n’abamuwaga okuli Putin owa Russia balina kwenenya bokka okubeera n’emputtu kuba babalabudde ekimala okukomya okukozesa omukka ogw’obutwa ku bannansi naye tebawulira. “Tumaze ebbanga nga tulabula Assad akomye okukozesa omukka ogw’obutwa mu bantu tawulira, twamuwadde essaawa 48 yennyonnyoleko ekimukoza effujjo era n’asirika, kati tubadde tetukyayinza kwogera bwogezi era tugenda kumubonereza okutuusa ng’azze mu layini entuufu”, Gen. Mattis bwe yawunzise wakati mu mizinga okwesooza.\nMU SYRIA BABUNYE EMIWABO\nOkusinziira ku mukutu gwa AFP, bannansi ababadde ku bunkenke bukya Amerika eragaanya kukuba Syria baalabidde awo ng’obwengula bwa Syria bw’akaayakana ebimyanso bya bbomu.\nZaabadde zikunukkiriza ssaawa 3:00 ez’ekiro bannansi ne batandika okubuna emiwabo ng’obwengula bwonna bumyansa olw’ebikompola obwedda byesooza okuva ku buli ludda lw’ekibuga Damascus n’ebirala.\nEmiranga n’okwaziirana byawuliddwa ng’abajaasi b’eggye lya Syria abaabadde bategekeddwa okwahhanga emizinga gya Amerika gibabuzizzaako obwekyusizo era bangi baasuddewo emizinga gyabwe ne beetegula ekibabu. Ebibuga bya Syria ebyakubiddwa ennyo mulimu ekikulu Damascus, ekiddako obunene ekya Homs, nga kino kyakubiddwa bikompola bya Bungereza n’ekirala ekya Latakia ekyakubiddwa emizinga egyafulumye e Bufaransa.\nEkitongole kya eky’eddembe ly’obuntu ekya Syrian Observatory for Human Rights ekirina ekitebe mu Bungereza nga kino kirondoola bikolebwa mu Syria kyategeezezza nti, ebibuga ebirala okuli Deraao ekisangibwa mu bukiikakkono bwa Damascus, Palmyra, Raqqa ne Hama nabyo byakubiddwa.\nEmizinga n’ebikompola bya Amerika, Bungereza ne Bufaransa byasinze kukuba bisaawe bya nnyonyi, enkambi z’amagye, enfo omugambibwa okuba ppipa z’obutwa n’okwonoona enguudo eziriraanyeewo okusalako abandibadde baleeta obuyambi.\nBUNGEREZA ESESEBBUDDE EKIBUGA KUKISEETEZA\nKatikkiro wa Bungereza Theresa May bwe yabadde yaakalagira amagye okukuba Syria, yategeezezza banansi nti, Pulezidenti Assad ne Putin tebaabawadde mukisa gwonna gukola kirala okuggyakookubakuba.\nEnnyonyi za Bungereza zaasituse okuva mu nkambi ssatu okuva mu kyondo kya Buwarabu ne zisesebbula ekibuga Homs kumpi kukimalawo. Bungereza yakisuddeko bbomu ezisoba mu 70 era buli kyabaddewo ne kisaanawo era ennyonyi zaayo zazzeeyo nga misoni ewedde nga tewali azikoonyeeko yadde okuzeegezaamu. May yagambye nti tebaagala kukyusa Gavumenti ya Assad naye baagala kumumalamu mampaati akomye okutta abantu nga tewali amugambako\nYe Pulezidenti wa Bufaransa Emmanuel Macron yagambye nti olukoloboze olumyufu Assad yalubuuse bwe yakubye abantu be obutwa mu kibuga kye Douma wiiki ewedde kati takyalina ky’azza aleke bamukube atereere.\nTWAKUBYE EMIZINGA GYABWE 13 – SYRIA Eggye lya Syria livuddeyo ne litegeeza nti yadde Amerika yakubye enfo zaabwe eziwerako, nabo beerwanyeeko ne bakuba emizinga gya Amerika 13 ne bagireka ku ttaka. Ttivi y’eggwanga yategeezezza nti ebikompola bya Amerika byabasanze beetegese bulungi mu kitundu ky’e Kiswah mu bukiikaddyo bwa Damascus era ebikompola bya Amerika olwayingiddeyo ne bazza omuliro okukkakkana nga 13 bikubiddwa.\nWabula Pentagon bino yabisambazze n’esaba Syria ereete obujulizi nti waliwo ebikompola byabwe ebyakubiddwa. Yategeezezza nti buli mizayiro eyasindikiddwa yabaddeko kkamera ez’omulembe era obwedda entambula zaayo bazigoberera okuva mu Amerika ne komputya okuziragirira tageti era zaazikubye bulungi.\nAMERIKA EGENDA KUWULIRA EKITUVAAMU - PUTIN Amangu ddala ng’ebikompola bya Amerika, Bufaransa ne Bungereza bitandise okusesebbula Syria, minisita wa Amerika owebyokwerinda Gen.\nMattis yategeezezza nti olulumba luno balukoze tebatemezza ku Russia era kati nayo ya ddembe okukola ky’eyagala naye bbo batandise okukuba. Ebigambo bino byayongedde okunyiiza Russia era n’erangirira nti kati ekigenda okuddako ensi ekirindirire. Omubaka wa Russia mu Bungereza, Antonov yategezeeza nti byonna ebikoleddwa ensi ebirabye kati ebinaddirira ensi ebinenyeze Trump, Bungereza ne Bufaransa.\nTRUMP YASOOSE KULAGIRA EMMEERI 12 ZOOLEKERE SYRIA\nNga tannalangirira kutandika kukuba Syria, ku Lwokutaano Donald Trump yasindise emmeeri endala 12 wakati mu kwetegekera olutalo. Emmeeri zino zaabadde zikubyeko ebyokulwanyisa eby’enjawulo okuli ennnyonyi ennwanyi.\nAmeriKa yakoma okukola ekintu kino mu 2003 bwe baali balumba Iraq. We yakoledde kino nga Pulezidenti Assad atandise okusembeza ebyokulwanyisa bye okumpi n’enkambi za Russia ng’agamba nti kale k’alabe Amerika bw’enaamira ppini okukuba okumpi n’ebyokulwanyisa bya Russia.\nEmmeeri zino 12 ennwanyi we bwazibidde nga zimaze nga ziri mu kyondo Buwarabu era obudde olwazibye ne baziwa ekiragiro ne zitandika okusuula bbomu n’okwokya buli kintu.\nYe Pulezidenti wa Bufaransa Emmanuel Macron yagambye nti olukoloboze olumyufu Assad yalubuuse bwe yakubye abantu be obutwa mu kibuga kye Douma wiiki ewedde kati takyalina ky’azza aleke bamukube atereere. TWAKUBYE EMIZINGA GYABWE 13 – SYRIA Eggye lya Syria livuddeyo ne litegeeza nti yadde Amerika yakubye enfo zaabwe eziwerako, nabo beerwanyeeko ne bakuba emizinga gya Amerika 13 ne bagireka ku ttaka. Ttivi y’eggwanga yategeezezza nti ebikompola bya Amerika byabasanze beetegese bulungi mu kitundu ky’e Kiswah mu bukiikaddyo bwa Damascus era ebikompola bya Amerika olwayingiddeyo ne bazza omuliro okukkakkana nga 13 bikubiddwa. Wabula Pentagon bino yabisambazze n’esaba Syria ereete obujulizi nti waliwo ebikompola byabwe ebyakubiddwa. Yategeezezza nti buli mizayiro eyasindikiddwa yabaddeko kkamera ez’omulembe era obwedda entambula zaayo bazigoberera okuva mu Amerika ne komputya okuziragirira tageti era zaazikubye bulungi. AMERIKA EGENDA KUWULIRA EKITUVAAMU - PUTIN Amangu ddala ng’ebikompola bya Amerika, Bufaransa ne Bungereza bitandise okusesebbula Syria, minisita wa Amerika owebyokwerinda Gen. Mattis yategeezezza nti olulumba luno balukoze tebatemezza ku Russia era kati nayo ya ddembe okukola ky’eyagala naye bbo batandise okukuba. Ebigambo bino byayongedde okunyiiza Russia era n’erangirira nti kati ekigenda okuddako ensi ekirindirire. Omubaka wa Russia mu Bungereza, Antonov yategezeeza nti byonna ebikoleddwa ensi ebirabye kati ebinaddirira ensi ebinenyeze Trump, Bungereza ne Bufaransa. TRUMP YASOOSE KULAGIRA EMMEERI 12 ZOOLEKERE SYRIA Nga tannalangirira kutandika kukuba Syria, ku Lwokutaano Donald Trump yasindise emmeeri endala 12 wakati mu kwetegekera olutalo. Emmeeri zino zaabadde zikubyeko ebyokulwanyisa eby’enjawulo okuli ennnyonyi ennwanyi. AmeriKa yakoma okukola ekintu kino mu 2003 bwe baali balumba Iraq. We yakoledde kino nga Pulezidenti Assad atandise okusembeza ebyokulwanyisa bye okumpi n’enkambi za Russia ng’agamba nti kale k’alabe Amerika bw’enaamira ppini okukuba okumpi n’ebyokulwanyisa bya Russia. Emmeeri zino 12 ennwanyi we bwazibidde nga zimaze nga ziri mu kyondo Buwarabu era obudde olwazibye ne baziwa ekiragiro ne zitandika okusuula bbomu n’okwokya buli kintu.


Okuggyamu Olubuto—Bayibuli ky’Egamba\nOMUTWE OGULI KUNGULU Kiki Ekiviirako—Abavubuka Okwennyamira?\nAkamwenyumwenyu—Kirabo ky’Osobola Okugabana n’Abalala\nBAYIBULI KY'EGAMBA Okuggyamu Olubuto\n“Baatulaga Okwagala Kungi”\nEBIYAMBA AMAKA Engeri gy’Oyinza Okulaga nti Osiima\nKYAJJAWO KYOKKA? Ekikakampa ky’Ekiwuka Ekiyitibwa Silver Ant eky’Omu Ddungu Sahara\nBISOME MU Afrikaans Albanian Amharic Armenian Azerbaijani Azerbaijani (Cyrillic) Bislama Bulgarian Catalan Cebuano Chichewa Chinese (Simplified) Chinese (Traditional) Chitonga Chitonga (Malawi) Chitumbuka Chiyao Cibemba Croatian Czech Danish Dutch Efik English Estonian Ewe Fijian Finnish French Georgian German Greek Greenlandic Haitian Creole Hebrew Hiligaynon Hindi Hmong (White) Hungarian Icelandic Igbo Iloko Indonesian Italian Japanese Kazakh Kikaonde Kinyarwanda Kirghiz Kirundi Kongo Korean Latvian Lingala Lithuanian Luganda Luswayiri Luswayiri (Congo) Luvale Luwalabu Macedonian Malagasy Malayalam Maltese Marathi Myanmar Ndebele (Zimbabwe) Nepali Norwegian Oromo Otetela Pangasinan Papiamento (Aruba) Papiamento (Curaçao) Persian Polish Portuguese Romanian Russian Samoan Sepedi Serbian Serbian (Roman) Sesotho (Lesotho) Sesotho (South Africa) Setswana Shona Silozi Sinhala Slovak Slovenian Spanish Swedish Tagalog Tajiki Tamil Tatar Tetun Dili Thai Tigrinya Tok Pisin Tsonga Turkish Twi Ukrainian Urdu Vietnamese Waray-Waray Wolaita Xhosa Yoruba Zulu\nZuukuka | Na. 1 2017\nOmukazi ow’amagezi awuliriza omuntu we ow’omunda\nBuli mwaka, abaana bukadde na bukadde battibwa nga tebannazaalibwa, era omuwendo gwabwe gusinga emiwendo gy’abantu mu nsi nnyingi.\nBuli muntu wa ddembe okwesalirawo ku nsonga eno?\nABANTU KYE BAGAMBA\nWaliwo ensonga nnyingi ezireetera abakazi okuggyamu embuto, nga muno mwe muli obuzibu bw’eby’enfuna, enkolagana gye babadde ne basajja baabwe okuggwaawo, okwagala okweyongerayo mu misomo gyabwe, okwagala okusigaza omulimu gwabwe, oba obutaagala kukuza baana nga tebali na bakitaabwe. Kyokka ate abalala bakitwala nti kibi okuggyamu embuto.\nObulamu, naddala obw’omuntu, Katonda abutwala nga bwa muwendo nnyo. (Olubereberye 9:6; Zabbuli 36:9) N’obulamu bw’omwana akyali mu lubuto Katonda abutwala nga bwa muwendo nnyo. Katonda yakola olubuto lw’omukazi ng’omwana asobola okukuliramu obulungi. Bayibuli egamba nti: “Wambikkako nga ndi mu lubuto lwa mmange. Amaaso go gandaba nga ndi mu lubuto lwa mmange; ebitundu by’omubiri gwange byonna byawandiikibwa mu kitabo kyo, byonna ebikwata ku nnaku lwe byatondebwa.”—Zabbuli 139:13, 16.\nEndowooza Katonda gy’alina ku bulamu bw’omwana atannazaalibwa yeeyolekera bulungi mu Mateeka ge yawa Abayisirayiri ne ku muntu waffe ow’omunda. Amateeka ga Katonda gaali gagamba nti singa omuntu yatuusanga akabi ku mukazi ali olubuto, omwana ali mu lubuto n’afa, omuntu oyo yalinanga okuttibwa, bw’atyo n’asasulira obulamu bw’omwana gwe yabanga asse. (Okuva 21:22, 23) Kya lwatu nti abalamuzi baalowoozanga ku ebyo ebyali bizingirwamu nga tebannasalira muntu oyo gwa kufa.—Okubala 35:22-24, 31.\nKatonda yatonda abantu nga balina omuntu ow’omunda. Omukazi bw’awuliriza omuntu we ow’omunda, kwe kugamba, eddoboozi erimuli munda, assa ekitiibwa mu bulamu bw’omwana we atannazaalibwa era omuntu we ow’omunda amwejjeereza. * Singa takolera ku bulagirizi bw’omuntu we ow’omunda, n’atta omwana we oyo, omuntu we ow’omunda amulumiriza era amusingisa omusango. (Abaruumi 2:14, 15) Okunoonyereza kulaga nti, abakazi abaggyamu embuto batera okweraliikirira n’okwennyamira.\nAte watya singa omuntu afuna olubuto lw’ateeyagalidde? Ng’eyogera ku kisuubizo kya Katonda eri abo abanywerera ku mateeka ge, Bayibuli egamba nti: “Eri omwesigwa oba mwesigwa; eri oyo ataliiko kya kunenyezebwa naawe olaga nti toliiko kya kunenyezebwa.” (Zabbuli 18:25) Era egamba nti: “Kubanga Yakuwa ayagala obwenkanya,era talyabulira abo abeesigwa gy’ali.”—Zabbuli 37:28.\n‘Omuntu waabwe ow’omunda awa nabo obujulirwa, nga mu birowoozo byabwe bavunaanibwa omusango oba bejjeerezebwa.’—Abaruumi 2:15.\nWatya singa waggyamuko ku lubuto?\nRuth, omuzadde ali obwannamunigina yagamba nti: “Nnalina abaana basatu era nga ndaba bwe ngattako ow’okuna nnali sijja kusobola kubalabirira. N’olwekyo, bwe nnafuna olubuto olw’omwana ow’okuna, nnaluggyamu. Kyokka ekyo kyannumiriza nnyo.” * Naye ddala Katonda yali asobola okusonyiwa Ruth?\nYesu yayoleka endowooza Katonda gy’alina ku nsonga eyo bwe yagamba nti: “Sajja kuyita batuukirivu wabula aboonoonyi, basobole okwenenya.” (Lukka 5:32) N’olwekyo, singa tunakuwalira ekibi kye twakola, ne twenenya mu bwesimbu, era ne tusaba Katonda atusonyiwe, Katonda atusonyiwa ne bwe kiba nti ekibi kye twakola kyali kya maanyi. (Isaaya 1:18) Zabbuli 51:17 wagamba nti: “Omutima ogumenyese era oguboneredde toogugayenga, Ai Katonda.”\nOmuntu bwe yeenenya mu bwesimbu era n’asaba Katonda amusonyiwe, Katonda amuyamba okuba n’omuntu ow’omunda omuyonjo era n’amuwa emirembe mu mutima. Abafiripi 4:6, 7 wagamba nti: “Naye mu buli nsonga yonna mutegeezenga Katonda bye mwetaaga, nga musabanga, nga mwegayiriranga, era nga mwebazanga; era emirembe gya Katonda egisingira ewala okutegeera kwonna gijja kukuuma emitima gyammwe n’ebirowoozo byammwe.” * Oluvannyuma lw’okusoma Bayibuli n’okusaba Katonda amusonyiwe, Ruth yafuna emirembe mu mutima. Ruth yakiraba nti Katonda ‘asonyiyira ddala.’—Zabbuli 130:4.\n“[Katonda] tatubonerezza nga bwe tugwanidde okubonerezebwa olw’ebibi byaffe, era tatusasudde ekyo kye tugwanira olw’ensobi zaffe.”—Zabbuli 103:10.\n^ lup. 8 Okuba nti obulamu bw’omukazi ali olubuto oba obw’omwana ali mu lubuto buli mu kabi tekiwa muntu bbeetu kuggyamu lubuto. Abasawo bwe bakikakasa nti mu kiseera eky’okuzaala, maama oba omwana ajja kufa, omukazi oyo n’omwami we be balina okusalawo bulamu bw’ani obw’okutaasa. Kyokka olw’okuba wabaddewo enkulaakulana mu by’obujjanjabi, embeera ng’eyo tetera kubaawo.\n^ lup. 12 Erinnya likyusiddwa.\n^ lup. 14 Essuubi ery’okuzuukira nalyo lisobola okuyamba omuntu eyaggyamuko ku lubuto okufuna emirembe. Laba “Ebibuuzo Ebiva mu Basomi” mu Omunaala gw’Omukuumi ogwa Apuli 15, 2009, olabe ebyawandiikibwa ebiraga nti waliwo essuubi nti n’abaana abaafa nga tebannazaalibwa bayinza okuzuukizibwa.\nBayibuli ky’Eyogera ku Kuggyamu Olubuto\nNa. 1 2017 | Kiki Ekiviirako—Abavubuka Okwennyamira?\nZUUKUKA Na. 1 2017 | Kiki Ekiviirako—Abavubuka Okwennyamira?


Bukedde Online - Yeegaanyi okutta muganzi we\nAbooluganda bali ku gwa kubba obukadde 79\nEyasibira mukazi we mu nju asibiddwa\nAdded 22nd June 2011\nTonku yategeezezza omulamuzi Rugadya Atwoki owa Kkooti Enkulu nti omugenzi Karamuzi yamusaba abeereko ewuwe wakati wa January 17, 2010 ne January 30, 2010 nâ€™amukkiriza era nga yatuuka mu maka ge nga January 18, 2010.\nBino yabyogedde yeewozaako ku bigambibwa nti yeegatta ne Fred Sempijja, e\nBino yabyogedde yeewozaako ku bigambibwa nti yeegatta ne Fred Sempijja, eyali akola mu ssamba ye ne batta Karamuzi.\nYannyonnyodde kkooti nti yakoma okumulaba ku makya ga January 22, 2010 era nga yamuleka atudde mu ntebe nâ€™agenda ku mulimu.\nEno gye yava okugenda mu lumbe lwa mukwano gwe eyali afudde.\nTonku yategeezezza nti okuva olwo taddangayo waka kubanga landiroodi yali amu-banja, obukadde busatu era okufa kwa Karamuzi yakutegeera January 30, bwe yakwatibwa ngâ€™agenze okweyimirira mukwano gwe.\nSempijja yasazeewo kusirika. Abajulizi 17 be baaleetebwa okulumiriza abantu bano ku musango gwe bagambibwa okuzza nga January 26, 2010, mu Zooni ya Kijjwa e Bukasa.\nAbakwata abaana balaayibwe\nAbaana ba Muyingo batikkiddwa\nAba KCC FC balwalidde mu 'kiraalo' e Jinja\nAwoza gwa kutta muganzi we


Omusumba Sebuguzi naye alumirizza Nantaba okubawukanya ne Bugingo, Yali tayagala musemberere – Watchdog Uganda\nOmusumba Sebuguzi ne Bugingo\nOMUSUMBA Martin Sebuguzi eyayawukana ne n’omusumba Aloysias Bugingo gye buvuddeko naye avuddeyo nayatula ekyama nti naye ekyamwawukanya ne Paasita Aloysius Bugingo yali muwala Susan Nantaba Makula.\nSebuguzi okwogera kiddiridde muka Bugingo, Teddy Naluswa okuvaayo n’alumiriza omuwala Nantaba okubeera nga ye yamalawo essanyu ly’obufumbo bwabwe, oluvannyuma lw’okuganza bba gw’amaze naye emyaka 29.\nNaluswa era yategeezezza nti Nantaba y’emu ku nsonga eyayawula Sebuguzi ne bba wadde nga Bugingo yavaayo ne yeekangabiriza n’ajingirira ensonga omuli n’okulumiriza Sebuguzi okumuwa obutwa emirundi ebiri nti kyokka n’asimattuka. Sebuguzi yagambye nti ye yali maneja wa Salt Radio eya Bugingo era bwali buvunaanyizibwa bwe okunoonya abakozi n’okubabangula mu buweereza era mu mbeera eyo mwe yafunira Nantaba n’amuwa omulimu. Agamba nti bwe yaweebwa obwamaneja bwa leediyo yalina okunoonya abantu ab’okukola nabo.\nYalowooza ku Nantaba gwe yali alese ku Alfa leediyo eya Dr. Joseph Serwadda n’amukimayo kuba yali amulabye nga bw’amukolamu omulimu asobola okubeera omulungi. “Namuyigiriza buli kimu ne Bugingo n’asiima obuweereza bwe.\nKino kyatuusa Susan okulowooza nti buli kye nkola naye yali akisobola” Sebuguzi bwe yagambye.\nAgamba nti ekiseera kyatuuka omuwala n’abeera nga ne lw’atajje ku mulimu takyayogera era nga bw’abeera ku mulimu alaga nti alina obuyinza bungi n’okusinga maneja. “Bwe nneemulugunyanga ng’ebyange omukulu tabitwala nga nsonga, okutuusa lwe yangoba nti buli kimu basobola okukyekolera” Sebuguzi bwe yayongeddeko.\nYategezezza nti Bugingo yawuliranga bubi buli lwe yalabanga Sebuguzi okumpi ne Nantaba. Ayongerako nti kino kyali kimweraliikiriza bwereere kuba enkolagana yaabwe yali ekoma ku bya mirimu. “\nKu by’okutabuka kwa maka ga Bugingo Sebuguzi yagambye nti takuwagira era akuvumirira kubanga engeri gye bali bantu ba kkanisa kiba kirabika bubi eri abagoberezi.\nYakkaatirizza ebyayogeddwa Naluswa nti Bugingo eky’okuwaayirizanga abantu b’atabuse nabo nti babadde bagenda kumuwa butwa akikozesa kwonoona mannya g’abantu abo. Muka Bugingo yamwogeddeko nga omukazi ow’amazima era omuweereza wa Katonda atabwerimbiseemu bwerimbisi.\nBetty Nambooze pens open letter to Pastor Bugingo


AUDIO ENKAMBWE! Kyaddaki Poliisi ya CID evuddeyo ku nsonga z'omubaka Nantaba n'omuyimbi Kiwewa ku bya Zaake, eyogedde buli kimu, wulira okuswala - Galaxy FM 100.2\nAUDIO ENKAMBWE! Kyaddaki Poliisi ya CID evuddeyo ku nsonga z’omubaka Nantaba n’omuyimbi Kiwewa ku bya Zaake, eyogedde buli kimu, wulira okuswala\nEbipya byongedde okuvaayo lwaki Poliisi yakutte omuyimbi wa Kadongokamu Gerald Kiwewa ku nsonga z’oluyimba lwe Nantaba.\nSabiti ewedde ku lunnaku Olwokuna nga 23, July, 2020, Poliisi yakwata Kiwewa kubigambibwa nti omubaka omukyala owe Kayunga Ida Erios Nantaba myaka 40 eyaliko Minisita omubeezi ow’ebyempuliziganya, kompyuta ne tekinologiya yaloopa omusango eri ekitongole kya Poliisi ekinoonyereza ku buzzi bw’emisango ekya CID nti Kiwewa yamuvumidde mu luyimba Nantaba.\nPoliisi egamba nti Nantaba yakoze sitetimenti numba GEF 442/2020 ku kitebe kya CID e Kibuli, nga yemulugunya ku luyimba ‘Nantaba era amangu ddala Kiwewa yakwattiddwa okuva mu makaage e Maganjo mu disitulikiti y’e Wakiso.\nMu luyimba “Nantaba”, Kiwewa agamba nti Nantaba alina okwesonyiwa Zaake kuba y’emu ku nsonga lwaki akubwa nnyo.\nPoliisi era egamba nti omubaka Nantaba agamba nti oluyimba lwa Kiwewa era lugendereddwamu n’okusiiga obukyayi mu bantu.\nWabula omubaka Nantaba yavuddeyo era yatabukidde ekitongole kya Poliisi okumusiiga enziro nti yalagidde okukwata omuyimbi Kiwewa.\nYagambye nti Poliisi ya Uganda ejjuddemu kawukuumi era y’emu ku nsonga lwaki waliwo abantu bangi abattiddwa nga bekuusa ku Poliisi.\nNantaba yagambye nti ensonga za Kiwewa tazimanyiko wadde era tannaba kulagira Poliisi kumukwata kuba Kiwewa musajja muyimbi alina okunoonya ssente okulabirira famire.\nOmwogezi w’ekitongole kya poliisi ekinoonyereza ku buzzi bw’emisango, Charles Mansio Twine ayogedde naffe ku nsonga z’omubaka Nantaba ne Kiwewa era agambye nti Poliisi eweebwa obuyinza okutangira emisango wadde tewali muntu yenna agenze ku Poliisi kuloopa.\nTwine agamba nti waliwo emisango nga Gavumenti terina kulinda muntu yenna kuloopa era y’emu ku nsonga lwaki bavuddeyo mu bwangu ku nsonga za Kiwewa.\nMu kiseera kino okuswala kweyongedde mu kitongole kya Poliisi nga sabiti ewedde Patrick Onyango, omwogezi wa Poliisi mu Kampala n’emirirwano yategeeza nti omubaka Nantaba yeyakola sitetimenti ku CID kyokka Twine agamba nti tebalina kulinda muntu yenna kugenda ku Poliisi nga balina okutangira emisango mu bwangu nga n’omubaka Nantaba agamba nti ensonga za Kiwewa tazimanyiko.\nEddoboozi lya Twine\nESPN and ESPN 2 to broadcast highlights on DStv and GOtv – 7-13 August 2020\nMTN Uganda and Sanyuka TV launch campaign for next big soccer commentator\nRetired Teacher to complete her House, Thanks to MTN MoMoNyabo Promo


Bukedde Online - Omusamize ne banne 3 bakwatiddwa ku by'okusaddaaka omwana\nAbatuuze b'e Buwama batidde olwala kolera...\nAbaakuba "crime preventer" ne bamubbako pikipiki...\nOMUSAMIZE ow’okubiri n’abantu abalala basatu bakwattiddwa poliisi ebayambeko mu kunoonyerezza ku by’omwana eyasaddakiddwa e Matugga omwezi oguwedde .\nOmusamize eyakwattiddwa ye Waidah Hamis owe Buwambo era nga abadde alina bbucca ye nnyama mu kitundu kino gyabadde akolamu .\nAbalala abakwattiddwa ye Richard Semuyaba omusuubuzi wa mmatooke mu katale ke Kibuye , Godfrey Mugambe omuzimbi ne Chryzestorm Ssenfuka nga bano bayongeddwa ku Musamize omulala Joseph Semakula eyasooka kukwatibwa ne bawera bataano nga bakumirwa ku poliisi ye Kasangati .\nKiddiridde omwana Kevin Kayemba (7) okubuzibwawo bakaddebe bwe baali bamutumye ku dduka okugula butto ne kkiriita kyokka n'asangibwa enkeera nga attiddwa omulambo ne gusuulibwa wansi w’omuti okumpi n'amaka ga ku Jjaajjawe gwabadde abeera naye Deborah Nalwooga .\nAkulira poliisi ye Kasangati Kawalya yagambye nti Ssemuyaba aliko oluganda n’omusamize Ssemakula . Era Semuyaba yakwatibwa ne mukaziwe Doreen Kwikiriza bwe bali bakyalidde Ssemakula mu makage e Matugga era we basula olunnaku omwana lweyattibwa . Wabula Kwikiriza yateereddwa\nBasanze omulambo gw’omutuuze mu ffumbiro


Olubereberye 6 | Bayibuli ey'Oku Mukutu Gwaffe Ogwa Intaneeti | New World Translation\nAbaana ba Katonda bawasa abakazi ku nsi (1-3)\nAbanefuli bazaalibwa (4)\nEbikolwa by’omuntu ebibi binakuwaza Yakuwa (5-8)\nNuuwa alagirwa okuzimba eryato (9-16)\nKatonda alangirira okujja kw’Amataba (17-22)\n6 Awo abantu bwe baatandika okwala ku nsi ne bazaala abaana ab’obuwala, 2 abaana ba Katonda+ ow’amazima* ne balaba ng’abawala b’abantu balabika bulungi, era ne batandika okuwasa bonna be baalondangamu. 3 Awo Yakuwa n’agamba nti: “Omwoyo gwange teguugumiikirize muntu mirembe na mirembe,+ kubanga ye mubiri bubiri.* N’olwekyo, ennaku ze zinaaba emyaka 120.”+ 4 Mu biro ebyo era n’ebyaddirira waaliwo Abanefuli* mu nsi; mu kiseera ekyo abaana ba Katonda beeyongera okwegatta n’abawala b’abantu ne babazaalira abaana ab’obulenzi; abo be baali ab’amaanyi era abaatiikirivu mu biseera eby’edda. 5 Awo Yakuwa n’alaba ng’ebikolwa by’omuntu ebibi biyitiridde mu nsi era nga n’ebirowoozo byonna eby’omu mutima gwe bibi ekiseera kyonna.+ 6 Yakuwa ne yejjusa* olw’okutonda abantu ku nsi, era n’anakuwala* mu mutima gwe.+ 7 Yakuwa n’agamba nti: “Ŋŋenda kusaanyaawo ku nsi abantu be nnatonda, abantu awamu n’ensolo ez’awaka, n’ensolo ezeewalula,* n’ebibuuka mu bbanga, kubanga nnejjusa olw’okuba nnabakola.” 8 Naye Nuuwa n’asiimibwa mu maaso ga Yakuwa. 9 Bino bye byafaayo bya Nuuwa. Nuuwa yali musajja mutuukirivu+ era okwawukana ku bantu ab’omu mulembe gwe, ye teyaliiko kya kunenyezebwa. Nuuwa yatambula ne Katonda ow’amazima.+ 10 Nuuwa yazaala abaana ab’obulenzi basatu, Seemu, Kaamu ne Yafeesi.+ 11 Naye ensi yali eyonoonese mu maaso ga Katonda ow’amazima era ng’ejjudde ebikolwa eby’obukambwe. 12 Katonda n’atunuulira ensi n’alaba ng’eyonoonese,+ kubanga abantu baali boonoonye nnyo ku nsi.+ 13 Awo Katonda n’agamba Nuuwa nti: “Nsazeewo okuzikiriza abantu bonna, kubanga ensi ejjudde ebikolwa eby’obukambwe ku lwabwe; era laba, ŋŋenda kubazikiriza awamu n’ensi.+ 14 Weekolere eryato mu muti ogw’embaawo ennungi.*+ Ojja kuliteekamu ebisenge era olisiige koferi*+ munda ne kungulu. 15 Bw’oti bw’onoolikola: obuwanvu lijja kuba emikono* 300, obugazi emikono 50, ate obugulumivu emikono 30. 16 Ku lyato ojja kuteekako eddirisa* eriyingiza ekitangaala, omukono gumu okuva ku kasolya. Omulyango gw’eryato ojja kuguteeka mu mbiriizi zaalyo;+ ojja kulikola nga lirina omwaliiro ogusooka, omwaliiro ogw’okubiri, n’omwaliiro ogw’okusatu. 17 “Ŋŋenda kuleeta amataba+ ku nsi okuzikiriza buli ekirina omubiri ekirina omukka ogw’obulamu* ekiri wansi w’eggulu. Buli ekiri mu nsi kigenda kuzikirira.+ 18 Era nkola naawe endagaano; ojja kuyingira mu lyato, ggwe ne batabani bo ne mukazi wo ne baka batabani bo.+ 19 Ku biramu ebya buli ngeri+ ojja kuyingiza bibiri bibiri mu lyato, ekisajja n’ekikazi,+ biwonere wamu naawe. 20 Ebibuuka okusinziira ku bika byabyo, ensolo ez’awaka okusinziira ku bika byazo, n’ensolo zonna ezeewalula okusinziira ku bika byazo, bijja kuyingira bibiri bibiri gy’oli bisobole okuwonawo.+ 21 Era ojja kukuŋŋaanya era otwale emmere ey’okulya eya buli kika;+ ejja kuba yiyo awamu n’ebisolo.” 22 Nuuwa n’akola byonna nga Katonda bwe yamulagira. Yakolera ddala bw’atyo.+\n^ Mu Lwebbulaniya, ebigambo “abaana ba Katonda ow’amazima” bikozesebwa ku bamalayika.\n^ Era kiyinza okuvvuunulwa, “kubanga akola ebyo omubiri bye gwagala.”\n^ Kiyinza okuba kitegeeza, “Abasuula,” kwe kugamba, abo abasuula abalala wansi. Laba Awanny.\n^ Oba, “n’anyolwa.”\n^ Oba, “n’alumizibwa mu mutima.”\n^ Obut., “emiti egya goferi, omuti ogw’envumbo.\n^ Ekigambo ky’Olwebbulaniya ekikozeseddwa wano kitegeeza ebintu ebiddugavu ebikwatira ebiringa ebitosi.\n^ Ekigambo ky’Olwebbulaniya kiri tsoʹhar. Kiyinza okuba kitegeeza nti akasolya we keewunzikira waaliwo omuwaatwa gwa mukono gumu ekitangaala mwe kyayitanga, so si ddirisa.


Ebyafaayo: Yakuwa Annyambye Nnyo | Ogw’Okusoma\nBISOME MU Afrikaans Albanian Amharic Armenian Aymara Azerbaijani Azerbaijani (Cyrillic) Bengali Bicol Bislama Bulgarian Cambodian Catalan Cebuano Chichewa Chinese (Simplified) Chinese (Traditional) Chitonga Chitumbuka Cibemba Croatian Czech Danish Drehu Dutch Efik English Estonian Ewe Finnish French Ga Georgian German Greek Greenlandic Guarani Gujarati Gun Haitian Creole Hebrew Hiligaynon Hindi Hungarian Icelandic Igbo Iloko Indonesian Italian Japanese Kannada Kazakh Kikaonde Kikuyu Kimbundu Kinyarwanda Kirghiz Kirundi Kongo Korean Kwangal Kwanyama Latvian Lingala Lithuanian Luganda Lunda Luo Luswayiri Luswayiri (Congo) Luvale Luwalabu Macedonian Malagasy Malay Malayalam Maltese Marathi Maya Ndebele Ndonga Nepali Norwegian Nyaneka Nzema Oromo Ossetian Pangasinan Papiamento (Aruba) Papiamento (Curaçao) Persian Polish Portuguese Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Romanian Russian Sango Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swati Swedish Tagalog Tahitian Tamil Tatar Telugu Thai Tigrinya Tshiluba Tsonga Turkish Twi Tzotzil Ukrainian Umbundu Urdu Uzbek Venda Vietnamese Wallisian Waray-Waray Wolaita Xhosa Yoruba Zulu\nYakuwa Annyambye Nnyo\nByayogerwa Kenneth Little\nNze ne Evelyn, gwe nnali nnaakawasa, twalinnya eggaali y’omukka ne tugenda mu kabuga akayitibwa Hornepayne akasangibwa mu bukiikakono bwa Ontario, Canada. We twatuukirayo, obudde bwali bwa ku makya era nga bunnyogovu nnyo. Waliwo ow’oluganda eyatukimako n’atutwala ewuwe era n’atuwa eky’enkya. Oluvannyuma twagenda naye awamu ne mukyala we ne mutabani we okubuulira nnyumba ku nnyumba. Olweggulo, nnawa emboozi yange eyasooka ng’omulabirizi w’ekitundu. Mu lukuŋŋaana olwo, twaliwo bataano ffekka.\nEKY’OKUBA nti waaliwo abantu batono nnyo nga mpa emboozi yange eyo mu 1957 saakifaako nnyo. Ekyo kyali kityo kubanga okuviira ddala mu buto nnalina ensonyi nnyingi. Abagenyi bwe bajjanga awaka, ebiseera ebisinga nnabeekwekanga ne bwe nnabanga mbamanyi.\nNfunye enkizo nnyingi mu kibiina kya Yakuwa era ekyo kindeetedde okukolera awamu n’abantu bangi, ng’abamu mbamanyi bulungi ate ng’abalala sibamanyiddeko ddala. Wadde kiri kityo, mbadde n’ekizibu ky’ensonyi, era sisobola kugamba nti ebyo byonna bye nsobodde okukola mbikoze mu maanyi gange. Mu butuufu, ndabidde ddala ekisuubizo kya Yakuwa kino nga kituukirira: “Naakuwanga amaanyi; weewaawo, naakuyambanga; weewaawo, naakuwaniriranga n’omukono ogwa ddyo ogw’obutuukirivu bwange.” (Is. 41:10) Yakuwa annyambye nnyo ng’ayitira mu Bakristaayo bannange. Ka mbabuulireyo abamu ku abo abannyambye okuviira ddala mu buto.\nYAKOZESANGA BAYIBULI N’AKATABO AKADDUGAVU\nNga ndi ku ffaamu mu Ontario gye nnakulira\nLumu ku Ssande ku makya mu 1940, Mwannyinaffe Huntingford Elsie yajja ewaffe. Twali tubeera ku ffaamu eyali mu bukiikaddyo bwa Ontario. Maama yagenda ku luggi okwogera naye, kyokka nze ne taata ne tusigala munda olw’okuba twalina ensonyi. Olw’okuba taata yali alowooza nti Huntingford yali mutembeeyi era nga tayagala maama agule bintu bye tuteetaaga, yagenda ku luggi asobole okugamba oyo eyali ayogera ne maama nti by’atunda tetubyetaaga. Huntingford yamubuuza nti: “Temwagala kuyiga Bayibuli?” Taata yamuddamu nti: ‘Eky’okuyiga Bayibuli tukyagala.’\nMwannyinaffe Huntingford yatukyalira mu kiseera ekituufu. Bazadde bange baali basabira mu Kkanisa emu ey’omu Canada naye mu kiseera ekyo baali basazeewo okugivaamu. Lwaki? Kubanga omukulembeze w’ekkanisa eyo yatimbanga amannya g’abantu abaawangayo ssente, ng’agasengeka okusinziira ku bungi bwa ssente ze baabanga bawaddeyo. Olw’okuba bazzadde bange baali baavu, be bamu ku baasembanga wansi ku lukalala, era abakulembeze b’ekkanisa baabagambanga okwongera ku ssente ze bawaayo. Ate era omu ku bakulembeze b’ekkanisa eyo yagamba nti ebintu bye yali ayigiriza naye kennyini yali tabikkiririzaamu kyokka ng’abiyigiriza olw’okwagala okukuuma omulimu gwe. Bwe kityo, twasalawo okuva mu kkanisa eyo naye nga Katonda tukyamwagala.\nOlw’okuba mu kiseera ekyo omulimu gw’Abajulirwa ba Yakuwa gwali guwereddwa mu Canada, Mwannyinaffe Huntingford bwe yabanga atuyigiriza, yakozesanga Bayibuli n’ebintu ebitonotono bye yabanga awandiise mu katabo ke akaddugavu. Bwe yakiraba nti twali tetusobola kumuwaayo mu ba buyinza, yatandika okutuleetera ebitabo ebinnyonnyola Bayibuli. Bwe yamalanga okutuyigiriza, ebitabo ebyo twabikwekanga wala. *\nBazadde bange baabatizibwa mu 1948\nWadde nga waaliwo okuyigganyizibwa okw’amaanyi, Mwannyinaffe Huntingford yeeyongera okubuulira n’obunyiikivu. Ekyo kyankwatako nnyo era ne nsalawo okuweereza Yakuwa. Nga wayise omwaka gumu oluvannyuma lwa bazadde bange okubatizibwa, nange nneewaayo eri Yakuwa. Nnabatizibwa nga Febwali 27, 1949, mu lutiba olw’ekyuma ebisolo mwe biriira. Mu kiseera ekyo nnali wa myaka 17. Oluvannyuma nneeteerawo ekiruubirirwa eky’okuyingira obuweereza obw’ekiseera kyonna.\nYAKUWA YANNYAMBA OKUBA OMUVUMU\nNnasanyuka nnyo bwe nnayitibwa ku Beseri mu 1952\nOluvannyuma lw’okubatizibwa saatandikirawo kuweereza nga payoniya. Nnasooka ne nkolako mu bbanka era oluvannyuma ne nkolako mu ofiisi emu nga ndowooza nti nnali nneetaaga okusooka okufunayo ku ssente ezandinnyambye okweyimirizaawo nga mpeereza nga payoniya. Naye olw’oku nnali nkyali muvubuka era nga sirina bumanyirivu, ssente ze nnafunanga nnazikozesanga ne ziggwaawo. Ow’oluganda Ted Sargent yankubiriza okuba omuvumu n’okwesiga Yakuwa. (1 Byom. 28:10) Ebyo bye yaŋŋamba byankwatako nnyo. Nnatandika okuweereza nga payoniya mu Noovemba 1951. Nnalinawo ddoola 40, akagaali akakadde, n’ensawo empya. Kyokka Yakuwa yandabirira. Ndi musanyufu nnyo okuba nti Ted yankubiriza okutandika okuweereza nga payoniya, era ekyo kinviiriddemu emikisa mingi.\nLumu mu Agusito 1952, nnafuna essimu okuva mu Toronto. Nnayitibwa okugenda okuweereza ku Beseri y’omu Canada, era nnali wa kutuukayo mu Ssebutemba. Wadde nga nnalina ensonyi nnyingi era nga nnali sikyalangako ku Beseri, nnasanyuka nnyo okugendayo kubanga waliwo bapayoniya abaali bambuuliddeko ku birungi ebiriyo. Nnawulira nga ddala eyo gye nsaana okubeera.\n“FAAYO NNYO KU BAKKIRIZA BANNO”\nNga wayise emyaka ebiri oluvannyuma lw’okugenda ku Beseri, nnadda mu bigere bya Bill Yacos eyali omuweereza w’ekibiina (omukwanaganya w’akakiiko k’abakadde) mu yuniti y’e Shaw, mu Toronto. * Mu kiseera ekyo nnalina emyaka 23, era nnali mpulira nga sirina bumanyirivu. Naye Ow’oluganda Yacos yandaga eky’okukola era Yakuwa yannyamba nnyo okutuukiriza obuvunaanyizibwa bwange.\nOw’oluganda Yacos yali munene, nga mumpi, era ng’akamwenyumwenyu tekamuva ku matama. Yali afaayo nnyo ku bantu. Yali ayagala nnyo ab’oluganda era nga nabo bamwagala nnyo. Yateranga okubakyalira mu maka gaabwe, ne bwe baabanga tebalina bizibu. Bill Yacos yankubiriza okumukoppa era yankubiriza okukolera awamu ne bakkiriza bannange omulimu gw’okubuulira. Yaŋŋamba nti: “Ken, faayo nnyo ku bakkiriza banno. Ekyo kijja kukuyamba n’okubasonyiwa nga bakoze ensobi.”\nMUKYALA WANGE AYAGALA NNYO YAKUWA ERA NANGE ANJAGALA NNYO\nMu Jjanwali 1957, nnawasa Evelyn, omuminsani eyali mu Ssomero lya Gireyaadi ery’omulundi ogwa 14. Bwe twali tetunnafumbiriganwa, yali aweerereza mu Quebec, ekitundu omuli abantu abangi aboogera Olufalansa. Mu kiseera ekyo Ekkereziya Katolika yalina obuyinza bungi mu Quebec. Bwe kityo, Evelyn tekyamwanguyiranga kubuulira mu kitundu ekyo, naye yeeyongera okubuulira n’okunywerera ku Yakuwa.\nNze ne Evelyn twafumbiriganwa mu 1957\nEvelyn akiraze nti mwesigwa gye ndi ne mu mbeera enzibu. (Bef. 5:31) Ng’ekyokulabirako, oluvannyuma lw’embaga yaffe, twalina enteekateeka ey’okugenda okuwummulirako mu Florida, Amerika. Kyokka mu kiseera ekyo ofiisi y’ettabi yansaba okugenda mu lukuŋŋaana olwali lugenda okumala wiiki emu ku Beseri y’omu Canada. Wadde ng’ekyo kyataataaganya enteekateeka yaffe, nze ne Evelyn twasalawo okukola Yakuwa ky’ayagala. Twasazaamu enteekateeka yaffe, era wiiki eyo Evelyn yagimala ng’abuulira mu kitundu ekyali okumpi ne ofiisi y’ettabi. Wadde ng’abantu b’omu kitundu ekyo baali ba njawulo nnyo ku bantu b’omu Quebec, Evelyn yabuulira n’obunyiikivu.\nKu nkomerero ya wiiki eyo waliwo ekintu kye nnali sisuubira ekyaliwo. Nnasindikibwa okugenda okuweereza ng’omulabirizi w’ekitundu mu bukiikakkono bwa Ontario. Mu kiseera ekyo, nnali nnaakawasa, nga ndi wa myaka 25 gyokka, era nga sirina bumanyirivu. Naye nnali mukakafu nti Yakuwa yali ajja kunnyamba. Kyali kiseera kya butiti era ffe awamu n’abalabirizi abalala abaali baddayo mu bitundu gye baali baweerereza twalinnya eggaali y’omukka etambula ekiro. Ab’oluganda abo baatuzzaamu nnyo amaanyi! Ow’oluganda omu yatuuka n’okwefiiriza akasenge ke yali apangisizza omwali ekitanda n’akatuwa tusulemu nga tayagala ekiro kyonna tukimaleko nga tutudde. Enkeera, olwo nga twakamala ennaku 15 mu bufumbo, twakyalira ekibinja ekimu mu Hornepayne, nga bwe kiragiddwa ku ntandikwa.\nWaliwo n’enkyukakyuka endala ezaaliwo mu bulamu bwaffe. Mu 1960, bwe nnali mpeereza ng’omulabirizi wa disitulikiti, nnafuna ebbaluwa nga bampita okugenda e Brooklyn, New York, mu Ssomero lya Gireyaadi ery’omulundi ogwa 36. Lyali lya kutandika mu Febwali 1961 era nga lya kumala emyezi kkumi. Ekyo kyansanyusa nnyo, naye eky’ennaku kyali nti Evelyn yali tayitiddwa. Okufaananako bannyinaffe abalala mu kiseera ekyo, Evelyn baamusaba okuwandiika ebbaluwa ng’alaga nti yali mwetegefu obutaba nange okumala emyezi kkumi. Evelyn yakaaba nnyo, naye yakkiriza ŋŋende mu Ssomero lya Gireyaadi kubanga yali akimanyi nti ekyo kyali kigenda kunnyamba nnyo.\nBwe nnali mu ssomero, Evelyn ye yali aweereza ku ofiisi y’ettabi ey’omu Canada. Yafuna enkizo okubeerako ne mwannyinaffe eyafukibwako amafuta ayitibwa Margaret Lovell. Kya lwatu nti nze ne Evelyn twawulira bubi obutaba ffembi ekiseera ekyo kyonna. Naye Yakuwa yatunyweza era n’atuyamba okweyongera okumuweereza n’obunyiikivu mu kiseera ekyo. Eky’okuba nti Evelyn yali mwetegefu okwefiiriza tusobole okweyongera okuba ab’omugaso eri Yakuwa n’eri ekibiina kye, kyankwatako nnyo.\nOluvannyuma lw’emyezi ng’esatu nga ndi mu Ssomero lya Gireyaadi, Ow’oluganda Nathan Knorr, eyali atwala obukulembeze mu kibiina kya Yakuwa mu nsi yonna, alina ekintu kye yansaba okukola. Yansaba okuddayo e Canada nsomese mu Ssomero ly’Obuweereza bw’Obwakabaka okumala akaseera. Naye yaŋŋamba nti singa nzikiriza okugenda e Canada, nnali nnyinza obutaddamu kuyitibwa mu Ssomero lya Gireyaadi. Ow’oluganda Knorr yaŋŋamba nti nnali wa ddembe okusalawo okugenda oba obutagenda. Ate era yaŋŋamba nti singa nsalawo okusooka okumaliriza essomero lya Gireyaadi oluvannyuma nnandibadde nsindikibwa okuweereza ng’omuminsani mu nsi endala. Yankubiriza okusooka okwogerako ne mukyala wange nga sinnasalawo.\nOkuva bwe kiri nti nnali mmanyi engeri Evelyn gy’atwalamu enkizo yonna Yakuwa gy’aba atuwadde, amangu ddala nnagamba Ow’oluganda Knorr nti: “Tuli beetegefu okukola ekintu kyonna ekibiina kya Yakuwa kye kyagala tukole.” Bulijjo tubaddenga beetegefu okukola kyonna ekibiina kya Yakuwa kye kitulagira okukola.\nBwe kityo, mu Apuli 1961, nnava e Brooklyn ne ŋŋenda e Canada okusomesa mu Ssomero ly’Obuweereza bw’Obwakabaka. Oluvannyuma, twayitibwa okuweereza ku Beseri. Kyokka nga wayise ekiseera kitono, nnafuna ebbaluwa empita okugenda mu Ssomero lya Gireyaadi ery’omulundi ogwa 40 eryaliwo mu 1965. Ne ku luno, Evelyn yali alina okuwandiika ebbaluwa eraga nti mwetegefu okumala ekiseera nga tali nange. Kyokka oluvannyuma lwa wiiki ntono, twasanyuka nnyo, Evelyn naye bwe yayitibwa mu ssomero eryo.\nBwe twatuuka mu Ssomero lya Gireyaadi, Ow’oluganda Knorr yatugamba nti, oluvannyuma lw’essomero, abamu ku ffe abaali bamanyi Olufalansa twali ba kusindikibwa mu Afirika. Kyokka oluvannyuma lw’essomero, baatuzzaayo e Canada! Bwe twatuukayo nnalondebwa okuweereza ng’omulabirizi wa ofiisi y’ettabi (kati ayitibwa Omukwanaganya w’Akakiiko k’Ettabi). Mu kiseera ekyo, nnalina emyaka 34, era nnagamba Ow’oluganda Knorr nti: “Nkyali mutto.” Naye Ow’oluganda Knorr yaŋŋumya. Era bwe nnabanga sinnasalawo ku bintu ebikulu, nnafubanga okwebuuza ku b’oluganda abakulu abaali baweereza ku Beseri abaalina obumanyirivu.\nNJIZE EBINTU BINGI KU BESERI\nWaliwo ebintu bingi bye njigidde ku b’oluganda be mpeereza nabo ku Kakiiko k’Ettabi. Ate era waliwo n’ebintu ebirala bingi bye njigidde ku b’oluganda ne bannyinaffe, abato n’abakulu, abaweereza ku Beseri n’abo abali mu biibiina yonna gye tuweererezzaako.\nNga nkubiriza okusinza kw’oku makya ku Beseri y’omu Canada\nOkuweereza ku Beseri kinsobozesezza okubaako ebintu bye njigiriza bakkiriza bannange n’okunyweza okukkiriza kwabwe. Omutume Pawulo yagamba Timoseewo okweyongera okutambulira mu bintu bye yayiga era bye yawulira okuva gyali, era ng’ebintu ebyo bangi baali babiwaddeko obujulirwa. Era yamukubiriza okubitegeeza abasajja abeesigwa basobole okuba n’ebisaanyizo eby’okuyigiriza abalala. (2 Tim. 2:2; 3:14) Leero, bakkiriza bannange bwe bambuuza ebintu bye njize mu myaka 57 gye mmaze nga mpeereza ku Beseri, ntera okubaddamu nti, “Kikulu nnyo okwesiga Yakuwa n’okukola ebyo byonna ekibiina kye bye kitugamba okukola.”\nNkyajjukira bulungi olunaku lwe nnajja ku Beseri. Nnalina ensonyi nnyingi era nga mpulira sirina bumanyirivu bwonna. Kyokka okumala emyaka gino gyonna, Yakuwa abadde ‘ankutte ku mukono gwange ogwa ddyo.’ Annyambye nnyo ng’ayitira mu bakkiriza bannange abatali bamu era abadde ng’aŋŋamba nti: “Totya; nze nnaakuyambanga.”—Is. 41:13.\n^ lup. 10 Nga Maayi 22, 1945, gavumenti yakkiriza Abajulirwa ba Yakuwa okubuulira kyere.\n^ lup. 16 Mu kiseera ekyo, ekibuga bwe kyabangamu ebibiina ebisukka mu kimu, buli kibiina kyayitibwanga yuniti.


Nnyina wa Fresh Kid ayogedde, Sifaayo ku kya sente kasita omwana wange asoma n'abeera bulungi - Watchdog Uganda\nNnyina wa Fresh Kid ayogedde, Sifaayo ku kya sente kasita omwana wange asoma n’abeera bulungi\nMAAMA w’omuyimbi omuto Patrick Ssenyonjo Madelin Namata ayanukudde ku mbeera eliwo evuddeko ne kitaawe Paul Mutabaazi okuva mu mbeera nasalawo okumujja ku Maneja we gyabadde abeera.\nNamata okuva mu mbeera kiddiridde Paul Mutabazi, taata wa Fresh Kid okuggya omwana ku maneja Francis Kamoga amufudde omututumufu n’amutwala atandike okubeera ne mutabani we wakati mu kusika omuguwa.\nNamata agamba agamba nti omwana we asigale ne maneja gw’abadde abeera naye kubanga y’amufudde ky’ali kuba Mutabazi yali yasuulawo dda obuvunaanyizibwa bwe nga taata.\nManeja Kamoga omwana yamuggya mu bbaala e Luweero ng’ayimba kaliyoki ku myaka mukaaga ng’asula njala era maama agamba nti kitaawe okumutwala agenda kumuzza mu mbeera y’emu eyokubonaboona gye yalimu luli, kyagamba nti tajja kukikkiriza kubanga ayagala omwana we abeere n’obulamu obulungi mu maaso.\n“Nze sifaayo nnyo ku kya sente kubanga omwana wange yazekolera era bwaba akoze kye bampa kimmala, naye njagala asome ate nga bwatwala ekitone kye mu maaso, alinyamba nga akuze” Namata bwe yagambye.\nYagambye nti olumu Maneja yabawa obukadde 4,000,000 nti kyokka Kitaawe namuwaako emitwalo 200,000 zokka ekyaddirira kwe kuba nti yasalawo okuzibagabanyiza, ye Mutabaazi kye yagaana okukkiriza.\nWabula bino Mutabazi yagaanyi okubiwuliriza era yalemeddeko ng’agamba nti ayagala mutabani we era nga taata ye muntu omutuufu alina okubeera n’omwana.\nYagambye nti agenda kumupangisiza e Naggulu gy’anaavanga okugenda ku Kampala Parents gye bamuwadde bbasale okusoma.\nNamata agamba Mutabazi alemeddwa okwekolera alowooleza mu mwana okumugaggawaza era nti y’ensonga lwaki yamututte n’amuggya ku Kamoga amulabiridde obulungi.\nOlw’okuba abazadde baayawukana (maama asiika chapati e Matugga gy’abeera ate taata asiiga ‘cutekisi’ e Luweero) ssente Fresh Kid z’akola mu bivvulu, maneja abadde abagabanyizaako n’abawako ng’abazadde kyokka Namata agamba Mutabazi abadde tamatira ng’alowooza nti ye (maama) bamuwa nnyingi okumusinga.\n“Okumanya oyo omusajja alina omululu gye buvuddeko yagamba nti ayagala kutandika kutambula ne Fresh Kid mu bivvulu akwate ssente ze bamufuuwa ku siteegi.\nOlulala yagamba nti y’essaawa bamuzimbire ennyumba bamugulire n’emmotoka ave mu kusiiga ‘cutekisi’ kubanga mutabani we akola ssente naye kale amututte Mukama y’amanyi,” Namata obwedda ayogera nga bw’akolima bwe yagambye.\nYagasseeko nti waakulwana okutuusa ng’omwana amuggye ku Mutabazi tagenda kukkiriza mutabani we kuddayo mu mbeera gye yalimu.\nYe Kamoga yalaze obutali bumativu olw’okumutwalako omwana kyokka yagambye nti kati kiri eri bazadde okusalawo ku bulamu bwa Fresh Kid obw’omu maaso era tayagala kuyingira mu nsonga za famire.\nFresh Kid aba Ruparelia Foundation baamuwa bbasale ya myaka 7, era ne beeyama okumulabirira ku ssomero saako ne ntambula emuleeta ku ssomero n’okuddayo.\nYkee Benda's 'girl' Martha Kay releases nudes


Bukedde Online - Omubaka Simeo Nsubuga asabye Kabaka azzeewo enkola y'okusolooza ettoffaali\nOmubaka Simeo Nsubuga asabye Kabaka azzeewo enkola y'okusolooza ettoffaali\nBuloba Kabaka gy'akulizza Amazaalibwa kifo kya byafaayo\nNnaabagereka atongozza Ekisaakaate e South...\nOmubaka Simeo Nsubuga\nOMUBAKA w’e Kassanda South mu Palamenti, Semeo Nsubuga asabye Kabaka asiime enkola y’ettofaali eddewo kubanga yakola ebirungi bingi mu nkulaakulana y’Obwakabaka nga tennayimirizibwa omwaka oguwedde.\nNsubuga yagambye nti “ Amazima galina okuvaayo ebintu bye tusobodde okufuna enkulaakulana Buganda gye tuseeko naddala mu mulembe guno Omutebi naddala mu nkola ey’ettofaali weyabererawo.\nKyetusaba ettofaali liddewo nga tusaba Kabaka asiime enkola eno eddemu etambule. Nga ffe Bannassingo tuli beetegefu kubanga gwe tunuulira ekizimbe ekyo Masengere, Bbugwe w’amasiro e Kasubi n’ebirala tebibangawo.”\nEnkola y’ettofaali yatandikira Ssingo era Nsubuga ng’ava e Ssingo agamba nti “ Kyokka bakama baffe kyebabeera bakola kwe kulambika enkola eno bwenakolebwa, buli muntu amanye bwe n'atambuzibwa oba batugambe nti wiiki nnamba Katikkiro ajja kujja eyo e Ssingo mwetegeke, ffe nga tukola omulimu ogutwetaagisa.”\nBino abyogeredde ku mukolo amaggombolola okuli Mut I Bukuya 1,575,000, Myanzi, 870,000/-,Kikandwa 1770000/-, Kiganda 750,000/- okuva e Ssingo ne Muti I Mazinga Ssese 916,000/- kwebaletedde Oluwalo e Mmengo ku Lwokubiri April 4,2017 nga bano bakulembeddwamu Omumyuka wa Mukwenda asooka David Musoke nga wonna wamu baleese ensimbi obukadde mukaaga.\nMinisita w’ettaka, obulimi n’Obutonde bw’ensi , Ying. Martin Kasekende nga yeyakiikiridde Katikkiro Charles Peter Mayiga ku mukolo guno yategezezza nti ensonga wakugimutusaako okulaba ng’etunulwamu bwatyo neyebaza Bannassingo olw’okujjumbira enkola y’oluwalo lwaabwe.\nYing. Kasekende yasabye abantu ba Kabaka nti “ Mujjumbire okwewandiisa ku ttaka ly’Obwakabaka kubanga y’emu ku ngeri egenda okubayamba okutukkiriza n’okunyweza enkola y’Oluwalo eri Obwakabaka.”\nYe Minisita Omubeezi owa Gavumenti ez’ebitundu, Joseph Kawuki yakubiriza abaami ba Kabaka ku mitendera gyonna okwetegekera Olunaku lwabwe olunakuzibwa mu ssaza ly’e Mawokota nga May 20,2017.\nKu Lwokubiri lwa wiiki ejja nga April 11,2017, eggombolola Ssabawaali Gombe- Kyadondo yegenda okukiika mu nkola y’Oluwalo era Omwami Dr. Eric Sserugo yasabye abantu mu kitundu kye okuvaayo n’amaanyi nga basonda ssente ezinabafuula eggombolola esinga mu nkola y’oluwalo mu mwaka guno\nAbaagattibwa mu kkanisa ezitakkirizibwa basattira\nOmusumba Imelda Namutebi embaga zâ€™agatta nfu


Bukedde Online - Bakutte ababadde bateega abatuuze mu kafiyu\nOMUVUBUKA agambibwa okuba mu kibinja ekiteega abantu mu bitundu by'e Kawempe mu kiseera kya kafiyu bamukubye n'alonkoma banne poliisi n’ebakwata ne boogera obukodyo bwe bakozesa okubba.\nKagiri nga bamuwalawala okumutuusa ku poliisi.\nOMUVUBUKA agambibwa okuba mu kibinja ekiteega abantu mu bitundu by'e Kawempe mu kiseera kya kafiyu bamukubye n'alonkoma banne poliisi n'ebakwata ne boogera obukodyo bwe bakozesa okubba.\nJustus Bakansiimwe 23, ow'e Kyebando mu Kisalosalo zooni ng'asindiika kigaali mu katale ka Modern emagombe yasimbyeyo kitooke oluvannyuma lw'abasuubuzi ku Kaleerwe okumukuba nga bamulanga okuba mu kibinja ky'abavubuka ekiteega abantu mu bitundu ebyenjawulo mu Kawempe ne kibanyagulula.\nBakansiimwe emiggo bwe gyamuyitiriddeeko n'alonkoma banne okuli Rahman, Isma Kagiri, Wasswa, Ian, Fahad Ssuuna n'abalala\nAbaalonkomeddwa poliisi yakutteko Isma Kagiri 22, omwetiisi w'emigugu mu katale ka Freedom ng'asula Kazo eyasoose okwegaana, bwe baamulaze akatambi nga bakuba omukazi gwe baabbyeko essimu n'asaba ekisonyiwo. Ssuuna naye yakwatiddwa.\nYagasseeko nti bakozesa obukodyo omuli ak'okwefuula abazannya omupiira n'ekigenderwea ky'okubba.\nManjeri Namukabya 27, ow'omu Kaleerwe zooni yagambye nti yabadde ava Kyebando kugula mata n'asanga abavubuka nga bazannya omupiira mu kibangirizi ky'oluguudo olukolebwawe baamutayiizza ne bamukuba eccupa ku mutwe ne bamubbako essimu ekika kya Techno W4 ebalirirwamu emitwalo 50. Yaguddewo omusango ku fayiro nnamba SD REF:21/10/06/2020.\nOMUVUBUKA agambibwa okuba mu kibinja ekiteega abantu mu bitunsu bye kawempe mu kiseera kya Kafuyi bamukubye nalonkoma banne poliisi n'ebakwata ne boogera obukoddyo bwe bakozesa okubba.\nJustus Bakansiimwe 23 owe Kyebando mu Kisalo ng'asindiika kigaali mu katale ka Modern emagobe yasimbyeyo ekitooke oluvannyuma lw'abasuubuzi ku kaleerwe okukuba nga bamulanga okuba mu kibinja ky'abavubuka ekiteega abantu mu bitundu ebyenjawulo mu kawempe ne kibanyagulula , Bakansiimwe emigo bwe gyamuyitiriddeko nalonkoma banne okuli Ruhman , Isma , Wasswa , Ian , Fahad n'abalala\nAbaalonkomeddwa poliisi yakutteko Isma Kagiri 22 mwetiisi wa migugu mu katale ka Freedom ng'asula Kazo yasoose kwegaana bwe baamulaze akatambi alaga nga bakuba omukazi gwe baabbyeko essimu n'asaba ekisonyiwo , yagasseko nti bakozesa obukoddyo omuli akokwefuula abazannya omupiira n'ekigenderwea ky'okubba abalala abaakwatiddwa kuliko Fahad Suuna.\nManjeri Namukabya 27 ow'omu Kaleerwe zooni yagambye nti yabadde ava Kyebando kugula matta nasanga abavubuka nga bazannya omupiira mu kibangirizi ky'oluguudo olukolebwa baamutayiizza ne bamukuba ecupa ku mutwe ne bamubbako essimu ekika kya Techno W4 ebalirirwamu emitwalo 50 oluvannyuma baakutte omupiira gwaabwe ne badduka , yaguddewo omusango ku Fayiro nnamba SD REF:21/10/06/2020\nOmulambo gwa Kakoma eyawandiika oluyimba lw'eggwanga gubbiddwa\nOmuwala awakanyizza abaakwatiddwa ku by'okutemula Nagirinya\nTamale Mirundi' asesezza omugagga n'alumwa olubuto


Bukedde Online - Bbaasi ekutte omuliro 60 ne basimattuka okufa\nBookezza obutimba 125,000 mu bikwekweto\nAbawala batadde Minisita Mutuuzo ku nninga...\nBus ng'ekutte omuliro\nABASAABAZE 60 basimattuse okufiira mu bus ye Rwanda ekutte omuliro ku lwe Masaka ebintu byabwe byonna ne bisaanawo.\nBbaasi ya kampuni ya Trinity Express ebadde ekubyeko abasaabaze ne maali yaabwe ng’eva e Rwanda nga eyolekera e kampala ekutte omuliro neyaka n'esaanawo abasaabaze ne basigala nga tebalina kintu kyona.\nBus eno namba RAD 644G okukwata omuliro kiddiridde okuyimirira ku Check Point e Buwama poliisi wewandiikira baasi eziyita ku luguudo luno ku saawa nga 12 ez’okumakya kyokka dereeva olubadde okuvaamu n'ekwata omuliro olwo abasaabaze ne babuna emiwabo.\nOkusinziira ku basaabaze ababadde mu bus eno bategeezezza nti basoose kulaba mukka nga gubuutikidde bus yonna ne batya ne bagiddukamu kyokka babadde bakavaamu ne bwatuka omulundi gumu n'ekwata omuliro ogw'amaanyi.\nPoliisi ye Buwama ezikiriza omuliro egezezzaako okuzikiza bus eno ne lemererwa olw'omuliro ogw'amaanyi era n'etera n'efuuka muyonga n'ebintu by'abasaabaze byonna ne bisaanawo.


Koseya 5 | Bayibuli ey'Oku Mukutu Gwaffe Ogwa Intaneeti | New World Translation\nEfulayimu ne Yuda bisalirwa omusango (1-15)\n5 “Muwulire kino mmwe bakabona,+Musseeyo omwoyo mmwe ennyumba ya Isirayiri,Mutege okutu mmwe ennyumba ya kabaka,Kubanga omusango gukwata ku mmwe;Mufuuse mutego e Mizupa,Era mufuuse kitimba ekyategebwa ku Taboli.+ 2 Abajeemu beenyigidde nnyo mu kutta ensolo,*Era bonna mbalabula.* 3 Efulayimu mmumanyi,Era Isirayiri tankisiddwa. Ggwe Efulayimu weebase n’abasajja bangi;*Isirayiri yeeyonoonye.+ 4 Ebikolwa byabwe tebibaganya kudda eri Katonda waabwe,Kubanga omwoyo gw’obwamalaaya gubalimu;+Era tebakitwala nti nze Yakuwa nze Katonda waabwe. 5 Amalala ga Isirayiri gamuwaddeko obujulizi;+Isirayiri ne Efulayimu bagudde olw’okwonoona kwabwe,Ne Yuda naye agudde nabo.+ 6 Baagenda n’ebisibo byabwe n’amagana gaabwe okunoonya Yakuwa,Naye tebaamuzuula. Yali abavuddeko.+ 7 Bakuusakuusizza Yakuwa,+Kubanga bazadde abaana abagwira. Bajja kumalibwawo mu mwezi gumu awamu n’ebintu byabwe.* 8 Mufuuwe eŋŋombe+ mu Gibeya, era mufuuwe ekkondeere mu Laama!+ Mulaye enduulu z’olutalo e Besi-aveni.+ Tukugoberera ggwe Benyamini. 9 Ggwe Efulayimu olifuuka ekintu eky’entiisa ku lunaku olw’okubonerezebwako.+ Nnangiridde ekinaabaawo mu bika bya Isirayiri. 10 Abaami b’omu Yuda bafuuse ng’abo abajjulula ensalosalo.+ Ndibafukako obusungu bwange ng’afuka amazzi. 11 Efulayimu abonyaabonyezebwa era anyigirizibwa omusango ogumusaliddwa,Kubanga yali mumalirivu okugoberera omulabe we.+ 12 Nnali ng’ekiwuka eri Efulayimu,Era nnali ng’okuvunda eri ennyumba ya Yuda. 13 Efulayimu bwe yalaba obulwadde bwe ne Yuda n’alaba ebbwa lye,Efulayimu n’agenda e Bwasuli+ era n’atuma ababaka eri kabaka ow’amaanyi. Naye teyasobola kubavumula,Era teyasobola kuwonya bbwa lyammwe. 14 Ndibeera ng’empologoma envubuka eri Efulayimu,Era ndibeera ng’empologoma ey’amaanyi eri ennyumba ya Yuda. Nze kennyini ndibayuzaayuza ne ŋŋenda;+Ndibatwala, era tewaliba abanunula.+ 15 Ndigenda ne nzirayo gye mbeera okutuusa lwe balimalako ekibonerezo kyabwe;Balinnoonya mbalage ekisa.*+ Bwe baliba mu mbeera enzibu balinnoonya.”+\n^ Oba, “mu kutta abantu.”\n^ Oba, “nja kubabonereza.”\n^ Oba, “okoze obwamalaaya.”\n^ Oba, “n’ennimiro zaabwe.”\n^ Obut., “Balinoonya obwenyi bwange.”


Bukedde Online - Bannayuganda 400 abali e Dubai baagala kudda\nBANNAYUGANDA 400, batubidde mu bibuga okuli Dubai ne Abu Dhabi, baagala kudda mu ggwanga olwa ssennyiga omukambwe atta enkumi n'enkumi z'abantu mu nsi yonna buli lunaku.\nBano, gavumenti ebakoledde enteekateeka okubazza mu Uganda kyokka omuwandiisi ow'enkalakkalira mu minisitule y'abakozi n'ekikula ky'abantu, James Ebintu yagambye nti, balina okugoberera ebiragiro bya Pulezidenti. Yagambye nti, baawandiikidde ebitebe bya Uganda byonna mu Buwalabu ne kkampuni ezitwala abantu ku kyeyo okukola olukalala lwa bannayuganda bonna abatubidde nga bandiyagadde okudda ku butaka.\nYagambye nti, yasabye bamuwe ebikwata ku Bannayuganda bonna mu Buwalabu n'engeri gye bakoseddwamu embeera ya Coronavirus n'agamba nti, ku bye yaakafuna, Bannayuganda 400 mu ggwanga lya United Arab Emirates (UAE) mwokka baamaze dda okwewandiisa okudda ku butaka.\n"Naye, olw'obulungi bw'abantu baffe n'obulamu bwabwe, twasazeewo okugoberera ebiragiro bya pulezidenti, sigala w'oli okutuusa nga Gavumenti evuddeyo n'ebiragiro ebiralala," Ebintu bwe yagambye.\nYayongeddeko nti, mu kaweefube gwe baliko ow'okuwandiika Bannayuganda abali ku kyeyo, basanze obuzibu bw'abantu abaagenda ku kyeyo nga tebayise mu makubo matuufu.\n"Bwe tunaamala okubawandiika bonna, Gavumenti ejja kulaba engeri gy'etuuka ku bantu bano nga bwe yakola ku bayizi Bannayuganda abaali basiraanidde mu kibuga Wuhan e China," Ebintu bwe yategeezezza. Bannayuganda abali mu Buwalabu si beebokka abaagala okudda ku butaka, abalala bangi abali mu mawanga okuli China, Italy, Spain, Bungereza, Amerika n'amwanga amalala amaloboozi gaabwe gazze gawulirwa nga balajana olw'embeera ya kalantiini gye balimu.\nWano mu Uganda, abagwira bangi amawanga gaabwe be gakoledde enteekateeka ne babazza ewabwe ekisinze okutabula Bannayuganda abali ku kyeyo nga beebuuza lwaki Gavumenti bbo tebafuddeeko.\nIsmael Ssebuggwawo ssentebe w'ekibiina ekigatta Bannayuganda abakolera mu Abu Dhabi yawandiise ng'ategeeza Bannayuganda b'akulembera nti, ku nteekateeka z'ekitebe kya Uganda mu UAE okuwandiika Bannayuganda bonna abaagala okudda ku butaka. "Ambasada agamba buli ayagala okudda eka, yeewandiise ku kitebe kya Uganda oba eri abakulembeze baabwe."\nSsebuggwawo bwe yategeezezza. Waliwo ne Munnayuganda eyagenda okukola obwa makanika eyalajanye nti, ssennyiga yeyongera okusaasaana, Bannayuganda bangi emirimu gyaggwawo dda era tebamanyi kiddako.\nABALWADDE BEEYONGEDDE Ku Lwokusatu, minisitule y'ebyobulamu yategeezezza nti, abalwadde baabadde baweze 53 oluvannyuma lw'okuzuula omukazi omulala n'akawuka ka Coronavirus ku bantu 214 be baakebedde.\nOmulwadde owa 53 okusinziira ku dayirekita w'ebyobulamu mu minisitule y'ebyobulamu, Henry Mwebesa, mukazi wa myaka 36, mutuuze w'e Wakiso yava China nga March 21. N'agamba nti, baakakebera abantu 3,534.\nISO ezudde ebibadde biremye ku ttemu lya Kaweesi